Charles Baratoux - Wikipedia\nCharles Baratoux, ganet d'an 19 a viz Genver 1846 e Sant-Brieg hag aet d'an Anaon d'an 19 a viz Meurzh 1898 er memes kêr, a oa un embreger labourioù foran hag ur politikour breizhat. Goude bezañ aet war e leve evel embreger e voe kuzulier-kêr Sant-Brieg (1888), maer e 1890, kuzulier-departamant Aodoù-an-Arvor, prezidant kambr kenwerzh (1891) ha besprezidant sindikad embregerien labourioù foran Bro-C'hall.\nEnorioù[kemmañ | kemmañ ar vammenn]\nUn delwenn a oa bet savet gant Jean Boucher en enor da Charlez Baratoux ha staliet e Sant-Brieg dirak ti kozh an aotrou en un doare da c'hortoz. D'an 10 a viz Ebrel 1904 ez eo lidet ar staliadur ofisiel da c'hortoz, al labour a oa bet evit ar priz a 3000 lur. 14 a viz Gouhere 1907 ez eo echu labourioù al leurgêr ha lidet ar staliadur ofisiel ha da viken plasenn Baratoux. E miz Genver bloavezh 1942 e oa bet tennet ha teuzet. E 1949 e oa bet staliet ur gopienn gant Elie Le Goff savet er bloavezh 1906.\nUr straed Charles Baratoux a zo e kêr Sant-Brieg.\nUr skol Charles Baratoux savet gant an tisavour Bourgin a gaver e straed Charles Baratoux e Sant-Brieg.\nUr blasenn Charles Baratoux a zo e kêr Sant-Brieg.\n↑ Lec'hienn patronsdefrance.fr\n↑ Lec'hienn http://e-monumen.net/\n↑ Lec'hienn http://www.vanderkrogt.net/\n↑ Lec'hienn topic-topos.com\nAdtapet diwar « https://br.wikipedia.org/w/index.php?title=Charles_Baratoux&oldid=1975403 »\nKemmoù diwezhañ degaset d'ar bajenn-mañ d'an 6 Meu 2022, da 10:02.


Dizoloit an holl obererezhioù kinniget gant Kentelioù an Noz ar bloaz-mañ, ouzhpenn ar c’hentelioù !\nAr Bodad Lenn a gej e-tro ur wech bep miz a-benn komz eus ul levr pe zaou e brezhoneg bet dibabet en a-raok (ul levr gant ul live brezhoneg uhel a-walc’h hag un eil aesoc’h).\nLec’h hag eur : KDSK (e Kreizenn Sevenadurel Yezhoù ha Sevenadur, 12 bali an Añjevinier, 44800 Sant-Ervlan) d'ar Sadorn vintin da 10e.\nEmgav a zeu d'ar Sadorn 2 a viz Ebrel 2022 tro-dro da "Ouzh skleur an noz" gant Jerom Ollivry.\nPriz : 20€ ar bloaz (priz an emezelañ d'ar gevredigezh)\nAterset eo bet Odile ha Danielle evit ar Bodad Lenn war Radio Naoned !\nPal ar stal-mañ a zo krouiñ tro-dro d’ar yezh vrezhonek ha da skeudennaouiñ ur santimant awenet gant an natur, ar c’houlzoù-amzer, ar gweledvaoù pe ar gweledvaoù diabarzh.\nUr prantad gentañ e-pad ar stal a vo gouestlet d'ar skrivañ. Da bep hini ur mennozh liammet ouzh eñvorennoù, fromoù alies, ur gerig bennak da ezteurel gant 5, 7, 5 troad, ur glotadenn... Un eil prantad a vo evit skeudennaouiñ (dre an tresañ, al livañ, pegañ pe traoù all) en ur zastum, sellout, keñveriañ, dibab ar skeudennoù, an danvez, ar stummoù, al livioù a gloka hag a laka ar gerioù war-wel...\nEnskrivadurioù ret d'ar stalioù.\nLec’h hag eur : Kreizenn Sevenadurel Yezhoù ha Sevenadur, 12 bali an Añjevinier, 44800 Sant-Ervlan. Ur Sadorn enderv adalek 2e.\nPriz : dieub\nAr stal ganañ a vez anezhañ ur Merc’her bep miz ha kaset eo da benn gant Kristin David. Un digarez dreist da gomz brezhoneg, da ganañ a-stroll ha da binvidikaat ho toniaouegoù !\nLec’h hag eur : Sal C, 42 straed Hauts Pavés, ur Merc’her bep miz da 6e30.\nEmgavioù a zeu : 20/04/2022, 18/05/2022, 15/06/2022\nPriz : 45€ ar bloaz\nAterset eo bet Kristin, Danielle hag Annie evit ar stal ganañ war Radio Naoned !\nPalioù ar stal-mañ a zo lenn levrioù dibabet hervez al live barregezh e brezhoneg, dizoleiñ lennegezh Breizh pe troet e brezhoneg, en em gavout evit eskemm e brezhoneg diwar-benn ar pezh a zo bet lennet ha pleustriñ war ar yezh dre gomz.\nLec’h hag eur : KDSK (Kreizenn Sevenadurel Yezhoù ha Sevenadur, 12 bali an Añjevinier, 44800 Sant-Ervlan). Ur Sadorn bep daou viz tamm-pe-damm da 10e30.\nEmgav a zeu d’ar Sadorn 9 a viz Ebrel 2022.\nPriz : 20€ ar bloaz (priz an emezelañ d’ar gevredigezh)\nLavarout ur sorbienn\nDont a-benn da lavarout ur sorbienn en un doare simpl ha resis a-benn lakaat war-well endalc’had al lennegezh dre gomz hag he finvidigezh… Sed aze pal ar stal kaset da benn gant Yann-Ber Quirion, konter hag animatour beilhadegoù en departamant.\nLec’h hag eur : Kreizenn Sevenadurel Yezhoù ha Sevenadur, 12 bali an Añjevinier, 44800 Sant-Ervlan. Ur Sadorn bep daou viz da 10e30.\nEmgav a zeu d'ar Sadorn 30 a viz Ebrel 2022.\nPriz : digoust\nAdkavit war Radio Naoned ar sorbiennoù bet labouret warno da geñver ar stal-mañ !\nDeuit da zeskiñ linoengravañ gant Marianne d'ur Sadorn vintin ! Al linoengraverezh a zo un teknik engraverezh graet gant ostilhoù ispisial war plakennoù linoleum. Ur wech engravet ar blakenn e vez lakaet enkr warni a-benn moullañ an dresadenn.\nLec’h hag eur : Kreizenn Sevenadurel Yezhoù ha Sevenadur, 12 bali an Añjevinier, 44800 Sant-Ervlan. Sadorn etre 9e30 ha 12e30.\nEmgavioù a zeu o tont !\nPriz : 7€ ar stal.\nTeir gwech ar bloaz, deuit da zizoleiñ pe da zizoleiñ adarre lec’hioù liesseurt Liger-Atlantel gant Yann-Lukaz Badeaud, kelenner ha prezidant Kentelioù an Noz Gwinieg el Lavreer-Botorel abaoe bloavezhioù. Ar wech-mañ, deuit da zizoleiñ St-Brewenn ! E Bro-Raez emañ St-Brewenn ha kontet e vo istor ar gêr-se, war an aod, a-dal da St-Nazer. Kroget e vo ar bourmenadeg dirak iliz St-Brewenn. Kerzhout a raimp betek “kastell” an Dukez Anna, un ti prevez dirak ar mor. Kontet e vo istor tiez-hañv St-Brewenn. Hediñ a raimp an aod evit displegañ raktres nevez Ti-kêr St-Brewenn, park Padioleau e anv. Arabat mont da St-Brewenn hep gwelout Koad ar maen sterniet (dav vo deomp mont gant ar c'harr-tan eno). War an draezhenn e vo paket ur banne digor-kalon ganeomp goude ar bourmenadeg. Degasit ho poued ma fell deoc'h debriñ asambles ganeomp e fin ar bourmenadeg (12e30).\nLec'h hag eur : D'ar Sadorn 23 a viz Ebrel 2022. Emgav dirak iliz Sant-Nikolaz e Sant-Brewenn da 9e45.\nPal ar stal a zo deskiñ sevel ur gronikenn : skrivañ, difaziañ, dibunañ, enrollañ ha selaou a zo 5 tennad ar prantad-se ! Marianne eus Radio Naoned a hento ac’hanoc’h e krouidigezh ho kronikenn ha Liza eus Kentelioù an Noz a sikouro ac’hanoc’h war an difaziañ. Deuit gant ho mennozhioù !\nLec’h hag eur : Radio Naoned, 2 alez Henri Farman, 44800 Sant-Ervlan.\nE-tro ur Sadorn bep daou viz etre 10e ha 5e (daou strollad - unan da vintin hag unan d'enderv).\nEmgav a zeu d'ar Sadorn 30 a viz Ebrel 2022. Enskrivadur ret.\nAdkavit kronikennoù ar berzhidi amañ\nAdkavit ac’hanomp ur wech bep miz, bep Gwener diwezhañ ar miz an aliesañ, a-benn komz e brezhoneg tro-dro d’ur banne en un davarn !\nLec'h hag eur : Emgav a zeu o tont !\nPriz : digoust / Pep hini a bae h·e lod.\nWar roudoù ar sorbiennoù\nBep daou viz e kinnigomp flapañ en-dro d’ur sorbienn, anavezet pe get. E-pad an dalc’h-se e vo lavaret unan eus furmoù ar sorbienn hag ur wech lavaret ar sorbienn e vo roet testenioù da ren an enklask (Pelec’h er bed eo bet dastumet ha pegoulz ? Peseurt furmoù he deus kemeret hervez al lec’hioù m’ eo bet dastumet ? Peseurt sorbiennoù all a c’hell bezañ tostaet outi ?). Neuze en devo tro pep hini da sevel goulennoù, da reiñ titouroù a zo gantañ, da zisplegañ e soñj… Un doare enklask polis da glask anavezout gwelloc’h an darvoudoù hag an tudennoù e vo, ha da gemer plijadur da flapañ. An destenn skrivet a vo roet en a-raok d’ ar re a fello dezho kemer perzh.\nEmgav neuze bep daou viz gant Yann-Ber Quirion, a ginnig an abadenn «Kaozioù ha Marvailhoù» war Radio Naoned, er gKDSK !\nAn hevelep dalc’h a vo graet ur wech e brezhoneg hag ur wech e galleg.\nLec’h hag eur : KDSK (e Kreizenn Sevenadurel Yezhoù ha Sevenadur, 12 bali an Añjevinier, 44800 Sant-Ervlan), Sadorn vintin da 10e30.\nEmgav a zeu o tont !


Ar Wasserturm ("tour dour"), arouez kêr Mannheim\nMannheim zo ur gêr e stad Baden-Württemberg en Alamagn. Poblet eo gant 311 969 a dud (Kerzu 2009), hag hi eo an eil kêr vrasañ e Baden-Württemberg goude Stuttgart. Emañ Mannheim e kember ar stêrioù Neckar ha Roen. En tu all d'ar Roen emañ kêr Ludwigshafen, ur gêr vras all.\nMeneget eo ar gêr evit ar wech kentañ e 766 e-barzh ar Codex Laureshamensis, gant an anv "Mannenheim". Distrujet e voe kêr e 1622 e-pad ar Brezel Tregont Vloaz, hag adarre e 1689 e-pad Brezel an Nav Bloaz, gant ar soudarded c'hall. En XVIIIvet kantved e roas bod da sonaozourien glasel bodet er pezh a anver "Skol Mannheim". E Mannheim e voe ijinet e geflusker kentañ gant Carl Benz, e 1886. Distrujet e voe ul lodenn vat eus kêr gant bombezadegoù an Eil Brezel Bed.\nAdtapet diwar « https://br.wikipedia.org/w/index.php?title=Mannheim&oldid=1639039 »\nKemmoù diwezhañ degaset d'ar bajenn-mañ d'an 16 Ebr 2015, da 15:19.


Keleier ar 16 a viz C'hwevrer | Toute l'actualité du jour en langue bretonne\nlundi 16 février 2015 à 21:05 Par Pauline Kerscaven, France Bleu Breizh Izel\nPetra zo tremenet hiziv ? Gwerzet zo bet 24 Rafale da vro Egipt gant bro C'hall ; Emmanuel Macron 'neus kejet ouzh ar re a-du hag a-enep ar raktres tennañ traezh e bae Lannuon ; fuloret eo ar broduerien kig moc'h gant ur priz re izel ; ha poent eo en em enskrivañ evit Gouel Breizh. Lennit ar pennad evit gouzout hiroc'h !\n24 karr-nij Rafale gwerzet da vro Egipt\nDilun oa bet sinet ur gevrat gant embregerezh Dassault ; ministr an arme, Jean-Yves Le Drian ha Bro Egipt. Gwerzet zo bet gant Bro C'hall 24 Rafale, ur fourgadenn Fremm ha misiloù d'an arme egiptian.\nChalet eo Hervé Cadiou, deus Skol-veur Europa ar peoc'h (Université européenne de la paix) gant ar c'heloù-se.\n8e15 Cadiou / peoc'h\nRaktres tennañ traezh e bae Lannuon : emgav gant Emmanuel Macron\nE Bercy oa bet komzet dilun deus ar raktres tennañ traezh kreginek e bae Lannuon. Degemeret oa bet an holl re liammet gant an teuliad gant Emmanuel Macron, ministr an ekonomiez : Kompagnunezh Arvorig ar merdeiñ hag a zo o souten ar raktres-mañ ken koulz ha tud a-enep, evel pesketourien, dilennidi hag ivez izili ar c'henstroll Pobl an tevennoù. Aozet oa bet gant ar gevredigezh ur manifestadeg d'ar 24 a viz Genver e Lannuon. Etre 4 500 ha 7 000 den oa deuet da lavar nann d'ar raktres.\nDre vras eo bet plijet maered Bro Lannuon evel Pierre Terrien, maer Pleuveur. Ar sañtimant 'neus bezañ bet selaouet gant ar ministr.\n7e15 Emgav Macron Lannuon\nUr wezh c'hoazh emañ ar sevel moc'h e stad a enkadenn\nHervez ar broduerien e vez gwerzet re izel ar c'hig hag ouzhpenn da-se e vez kavet re a gig o tont deus broioù estrenn er supermarc'hadoù. Setu perak e vez manifestet ganto d'ar mare-mañ.\nAet eo Joan Bizien da gejañ ouzh ur produer kig moc'h evit gouzout hiroc'h.\n8e15 Teuliad moc'h PAKET\nGouel Breizh : ret eo en em enskrivañ !\nEtre ar 16 hag ar 25 a viz Mae e vo lidet e pep lec'h e Breizh ha pelloc'h c'hoazh Gouel Breizh. Ur bern darvoudoù 'vo aozet, ha lod 'vo sikouret gant Rannvro Breiz h. Ma vez aozet ganeoc'h darvoudoù liammet gant Breizh, e c'helloc'h kas un teuliad betek ar c'hwezek a viz Meurzh. Canal ti zef neus graet dija .\nHervez Stéphane Ac'h, deus ar gevredigezh staliet e Brest, eo a-bouez kaout sikourioù gant ar rannvro.\n19e Gouel Breizh


Kembraeg - Wikipedia\n(Adkaset eus Kembraek)\nKomzet e : Kembre\nKomzet gant : 1 000 000+:\n• Kembre : 857 600\n• Bro-Saoz : 150 000\n• Chubut, AR : 25 000\n• SUA : 2,500\n• Kanada : 2 200\nRenkadur : war-dro 266\nFamilh-yezh : Indezeuropek\nYezh ofisiel e : Kembre\nISO 639-2 wel (B), cy (T)\nKod SIL CYM\nUr yezh keltiek eus ar skourr predenek eo ar c'hembraeg. E Kembre e reer Cymraeg anezhañ. Ar yezh keltiek gant ar brasañ niver a gomzerien eo. Kar eo d'ar c'herneveureg ha d'ar brezhoneg.\nKomzet e vez kembraeg e Kembre, gant war-dro 857 600 den (da lavaret eo tremen 28% eus tud ar vro). E kornioù zo e vez komzet gant muioc'h eget 60% eus an dud. Komzet e vez kembraeg e Bro-Saoz gant tost da 150 000 a dud. Un nebeud kembraegerien zo ivez e Patagonia (Arc'hantina).\n1.3 Kembraeg a-vremañ\n2 Stad ar yezh\n2.1 Niver ar gembraegerien\n3 Un nebeud troiennoù e kembraeg\nHengembraeg[kemmañ | kemmañ ar vammenn]\nStummoù kozh ar c'hembraeg zo anavezet mat. An hengembraeg (Hen Gymraeg) zo tost-kar d'an henvrezhoneg. Yezh lezennoù ar roue Hywel Dda eo, ha yezh barzhonegoù eus Kembre hag an Hanternoz kozh. Pa voe aloubet kreiz Breizh-Veur gant ar Saozon hag an Angled (Anvioù kembraek kêrioù saoz) e voe troc'het yezherien geltiek Kembre diouzh re hanternoz Bro-Saoz (Cumbria) ha diouzh re ar mervent (Kernev-Veur).\nKrenngembraeg[kemmañ | kemmañ ar vammenn]\nEr Grennamzer e voe skrivet kalz a lennegezh e krenngembraeg (Cymraeg Canol), sed ar Mabinogion da skouer... Yezh ar skridoù-se a c'hell bezañ komprenet gant ar Gembreiz eus hon amzer gant ma raint un tammig striv.\nKembraeg a-vremañ[kemmañ | kemmañ ar vammenn]\nKembraeg modern a reer eus ar yezh implijet abaoe ar XVIvet kantved. D’ar mare-se e voe embannet ar Bibl, troet e kembraeg gant William Morgan e 1588. War urzh ar gouarnamant e oa bet troet ar skridoù santel e kembraeg, evel ma oant bet troet e saozneg. Adembannet e voe an droidigezh-se, adwelet gant ar geriadurour John Davies, er c’hantved goude. Bras-meurbet e voe levezon ar Bibl kembraek evit stabilaat hag unvaniñ ar yezh skrivet. Geriadurioù kembraeg-latin ha latin-kembraeg a oa bet embannet gant John Davies ivez. Dalc’het e voe da labourat war ar yezh, pa voe embannet, en XVIIIvet kantved hag en XIXvet kantved, geriadurioù all, kembraeg-saozneg pe saozneg-kembraeg, pinvidik ha klok a-walc’h, evel hini Williams Evans e 1771, hini William Spurell e 1848–1850, pe hini Daniel Silvan Evans e 1852–1858. Gant al labourioù-se e anavezomp mat ar c’hembraeg ha frouezh o hêrezh a weler hiziv gant un oberenn evel Geiriadur Prifysgol Cymru (Geriadur Skol-veur Kembre), ur pikol geriadur istorel savet en XXvet kantved.\nBruderezh divyezhek e stal marc'h-houarn\nKemmadurioù zo evel e brezhoneg : dre vlotaat, dre c'hwezhadenniñ, hag unan ha ne gaver ket e brezhoneg, dre friañ (panevet hini an anv-kadarn gwregel dor a ya da nor war-lerc'h ar gerioù-mell an/un).\nWar-lerc'h ar ger-mell, dre vlotaat en anv-kadarn benel nemetken : y fam\nWar-lerc'h an anv-gwan perc'hennañ:\nfriadur war-lerc'h fy: fy nghi, fy mhen, fy nhad ...\nblotadur war-lerc'h dy, ei (gourel) evel e brezhoneg: dy gi, dy ben, dy dad, dy wddw, dy frawd, dy fam, dy ddwrn, hag ivez dy law, dy rieni\nc'hwezhadur war-lerc'h ei (benel) evel e brezhoneg: ei chi, ei phen, ei thad,\nWar-lerc'h niveroù zo :\nblotadur war-lerc'h dau ha dwy (evel e brezhoneg) : Dau fachgen, dwy ferch.\nStad ar yezh[kemmañ | kemmañ ar vammenn]\nDaoust ma’z eo ar c’hembraeg ur yezh vihanniver, gwasket gant ar saozneg, eo kresket an harp roet d’ar yezh e-pad an eil lodenn eus an XXvet kantved, tra ma kreske an harp roet da strolladoù broadelourien, evel ar strollad politikel Plaid Cymru ha Cymdeithas yr Iaith Gymraeg (Kevredigezh ar Yezh Kembraek).\nKaozeet e vez kembraeg evel yezh pemdeziek ha yezh kentañ e rannvroioù hanternoz ha kornôg Kembre, dreist-holl, e kontelezhioù Gwynedd, Dinbych, Enez Von (Ynys Môn), Caerfyrddin, hanternoz Penfro, Ceredigion, hag e kornôg Morgannwg. Met kavout a reer kembraegerien a-vihanik ha tud all a gomz ar yezh flour dre Gembre a-bezh.\nUr yezh vev eo ar c’hembraeg. Komzet e vez bemdez gant miliadoù ha miliadoù a dud ha gwelet e vez e pep lec’h e Kembre. Gant ar Welsh Language Act (Lezenn ar C’hembraeg) eus 1993 ha gant ar Government of Wales Act (Lezenn Gouarnamant Kembre) eus 1998 eo lakaet sklaer e ranker ober ouzh ar c’hembraeg hag ar saozneg evel yezhoù kevatal. Rankout a ra an aozadurioù foran prientiñ ha kas da benn ur steuñv yezh. Gant strollegezhioù lec’hel ha gant Bodadenn Kembre e vez implijet ar c’hembraeg evel ur yezh ofisiel, oc’h embann skridoù er yezh-se ha dleout a rafe an holl banelloù hent e Kembre bezañ e kembraeg hag e saozneg.\nKavout a reer kembraeg war ar Genrouedad ivez. Abalamour d’al lec’hiennoù ofisiel an hini eo dreist-holl : ma klasker gerioù evel addysg (deskadurezh), cymdeithas (kevredigezh) pe llywodraeth (gouarnamant) e kaver skouerioù, met pa glasker gerioù pemdeziek evel buwch (buoc’h), eirlaw (dourerc’h) pe cyllell (kontell) e kaver kalz-kalz nebeutoc’h.\nEnskrivadurioù e kembraeg war an hent\nGant gouarnamant ar Rouantelezh Unanet eo bet sinet ar Garta Europat evit ar Yezhoù Rannvroel pe Minorel, o venegiñ emañ ar c’hembraeg e-touez ar yezhoù a ranker doujañ dezho er framm-se.\nNiver ar gembraegerien[kemmañ | kemmañ ar vammenn]\nGwechall e oa kembraegerien unyezhek eus an holl Gembreiz, koulz lavaret. E deroù an naontekvet kantved e oa, d’an nebeutañ, 80% eus an dud o komz kembraeg. Met gant an dispac’h greantel e voe desachet ur bern tud eus an diavaez da Su Kembre. Kement-se a zegasas un diskar en dregantad a gembraegerien er rannvroioù-se, dre ma oa kresket ar boblañs eno en un taol. E 1871 e oa 1 412 833 a dud o vevañ e Kembre. A-benn 1911 e oa savet an niver-se da 2 420 921, da lavaret eo e oa kresket ar boblañs eus 40%. E 1891 e voe, evit ar wech kentañ, ur goulenn en niveradeg diwar-benn an anaoudegezh eus ar c’hembraeg. E niveradeg 1911 e voe embannet sifroù resis da live ar parrezioù.\nEvit ar mareoù a-raok ar bloavezhioù-se n’hon eus ket sifroù met testenioù a-berzh gweladennerien pe tud evel kazetennerien pe beleien.\nMeur a dra a zispleg e vije deuet Kembre, a oa ur vro gembraek unyezhek pe dost, da vezañ ur vro divyezhek hiziv an deiz.\nDa gentañ e ranker menegiñ levezon al lezennoù evit unvaniñ Kembre ha Bro-Saoz e 1536 ha 1542. Ar saozneg e oa ar yezh ofisiel nemeti e Kembre. N’eo nemet e 1943 e voe aotreet komz kembraeg en ul lez-varn, ha c’hoazh evit ar re na oant ket gouest da gomz saozneg. Etre 1700 ha 1870 ne voe anvet eskob ebet e Kembre a ouije kembraeg. Gant al Lezenn war an deskadurezh eus 1870 e voe embannet e oa ar saozneg a oa yezh ar skolioù.\n% 54,4% 49,9% 43,5% 36,8% 28,9% 18,7% 20,5%\nNiver a dud 964 000 1 004 000 1 053 000 954 000 751 000 522 000 515 000 797 717(1)\n(1) En niver-se emañ an holl re a c’hell kompren, komz, lenn pe skrivañ kembraeg. 582 464 anezho a c’helle komz ar yezh, ha 457,890 a c’helle he c’hompren, he c’homz, he lenn hag he skrivañ.\nKartenn a ziskouez an dregantad a gembraegerien e pep korn-bro.\nGoude ma oa aet da fall un tamm bihan adalek penn kentañ an XXvet kantved (eus eur milion a dud da vetek 500 000 a dud oc'h ober ganti), med bremañ e teu ar sifroù da cheñch en tu mat. Un nerzh nevez zo gant ar sevenadur bremañ er vro (embannet e vez tro-dro da gant levr bep bloaz) ha gant ar c'hrouiñ traoù dre vras : Memes ma n'eus ken nemet 500 000 a dud oc'h ober ganti (20% eus an dud well-wazh), e kontelezhioù ar gwalarn dreist-holl (Cymru Gymraeg), eo ret lavaret ez a war-gresk an niver a dud o kaozeal kembraeg (e 1991), dreist-holl en takadoù zo bet savet kêrioù barzh enne, tro-dro da Gêrdiz, e-lec'h ma zo abaoe hanter kant vloaz zo dija un deskadurezh divyezhek poellek ha klok (a drugarez m'ep bet anavezet ar yezh ent ofisiel gant al lezenn - Welsh Act eus ar bloavezhioù 70), ha n'eo ket evel en norzh. En doare-se ez eus tost da 10 000 re yaouank enskrivet e kentelioù kembraeg a-raok ar c'hentañ derez (Mudiad Ysgolion Meithrin, bed savet e 1971), ha tost da 50 000 a skolidi a heuilh kentelioù er skol gentañ, muioc'h eget 30 000 en eil derez ; Istimet e vez, da skouer, ez eus 42% eus ar vugale 5 bloaz hag a oar kembraeg e 1996 (6% bet desket war barlenn o mamm, 8% hag a oar mat, 28% hag a oar un tamm bihan - Welsh Office). Med bez' ez eus kembraeg kalz er media (kazetennoù, radio, chadenn dele kembraeg S4C abaoe 1982, ha neuze e vez produet traoù a-feson ha rock selaouet gant ur bern tud yaouank, da skouer). Evel-se, ha pa vefe aet da fall un tamm bihan kembraeg an dud war ar maez (nebeutoc'h-nebeutañ a dud kozh oc'h ober gantañ). Met ar pezh zo a-bouez gant ar c'hembraeg eo e vez anavezet anezhañ gant an dud ha gant dileuridi ar Rouantelezh Unanet, a-fet lezenn.\nUn nebeud troiennoù e kembraeg[kemmañ | kemmañ ar vammenn]\nO ble wyt ti'n dod?\nDych chi'n siarad ...?\nDw i ddim yn siarad ...\nPenaos ema an traoù?\nPetra eo da anv?\nPelec’h emaout o chom?\nEus pelec’h emaout o tont?\nKomz a rit ... ?\nNe gomzan ket ...\nE kembraeg evel e n’eus forzh peseurt yezh e kaver rannyezhoù disheñvel. Diforc’hañ a reer peurvuiañ div rannyezh vras : kembraeg an hanternoz ha kembraeg ar c’hreisteiz. Diforc’hioù a gaver etrezo er c’heriaoueg dreist-holl, hag ivez en distagadur hag er yezhadur. Ar c’hembraeg a gomzer e Patagonia, abaoe diazezidigezh Kembreiz eno adalek 1865, zo bet levezonet gant ar spagnoleg hag e c’heller ober un trede rannyezh vras anezhañ.\nAn diforc’hoù etre Kembraeg ar C’hreisteiz (Cymraeg y De) hag hini an Hanternoz (Cymraeg y Gogledd)\nKembraeg ar C’hreisteiz\nKembraeg an Hanternoz\nMam-gu (cf. Br. mamm-guñv)\nTad-cu (cf. Br. tad-kuñv)\nAgoriad (agor = digor)\nNain (cf. Br. nenn)\nLlefrith (cf. Br. livrizh)\nDiskouez a ra ar skouerioù-mañ an izoglos a zo etre kembraeg an hanternoz hag ar (rann-)yezhoù predenek all, a-fed geriaoueg. Evit gwir ez eus muioc’h a ziforc’hioù etre ar yezh lennegel hag ar yezh komzet eget etre kembraeg an hanternoz ha kembraeg ar c’hreisteiz. Er yezh skrivet e reer nebeutoc’h gant ar raganvioù (dre m’emañ an ditouroù dija e dibennoù ar verboù hag an araogennoù) hag e kaver nebeutoc’h a c’herioù amprestet digant ar saozneg.\nArzel Even, Istor ar yezhoù keltiek, Hor Yezh.\nGweiadur Pawb enlinenn\n↑ Cyfrifiad 2001: Prif Ystadegau am y Gymraeg - Bwrdd yr Iaith Gymraeg (Kembraeg)\n↑ Refworld | World Directory of Minorities and Indigenous Peoples - United Kingdom : Welsh (Saozneg)\n↑ Wales and Argentina (Saozneg)\n↑ Table 1. Detailed Languages Spoken at Home and Ability to Speak English for the Population 5 Years and Over for the United States: 2006-2008 Release Date: April, 2010 (Saozneg)\n↑ 2006 Census of Canada: Topic based tabulations: Various Languages Spoken (147), Age Groups (17A) and Sex (3) for the Population of Canada, Provinces, Territories, Census Metropolitan Areas and Census Agglomerations, 2006 Census - 20% Sample Data (Saozneg)\nSellit ouzh ar ger Kembraeg er\nWikipedia e kembraeg.\nAdtapet diwar « https://br.wikipedia.org/w/index.php?title=Kembraeg&oldid=1970456 »


Templ-Breizh - Wikipedia\nSant-Stefan-Brengoloù betek 2015, Blaen abaoe 2015\nKumuniezh kumunioù an Aber hag an Erv\n1 967 ann. (2017)\n1 144 ann./km²\n47° 19′ 44″ Norzh\n1° 47′ 20″ Kornôg / 47.3288888889, -1.78888888889\nkreiz-kêr : 87 m\nbihanañ 77 m — brasañ 90 m\nTempl-Breizh a zo ur gumun eus Breizh, e Liger-Atlantel, e gevred ar vro.\nKrouet e voe kumun Templ-Breizh e 1790 diwar ar barrez katolik. Lakaet e voe da benn Kanton an Templ hag e Bann Savenneg. E 1800 e voe lakaet en Arondisamant Naoned. E 1801 e voe lakaet e Kanton Sant-Stefan-Brengoloù pa voe diskaret kanton an Templ .\nDekred eus ar 26 a viz Du 1790 war al le ret: embannet e voe bout mennet da nac'h al le ouzh ar Roue, ar vro hag al lezennoù gant ar person, Gorbeillé e anv .\nLakaet e voe ar gumun e Kanton Blaen pa voe diskaret Kanton Sant-Stefan-Brengoloù e 2014 .\nMervel a reas 61 gwaz ag ar gumun abalamour d'ar brezel, d.l.e. 12,27% eus he foblañs e 1911 .\n↑ Cassini - EHESS - Fichenn kumun Templ-Breizh\nAdtapet diwar « https://br.wikipedia.org/w/index.php?title=Templ-Breizh&oldid=1821717 »\nKemmoù diwezhañ degaset d'ar bajenn-mañ d'an 10 Gen 2019, da 16:49.


Buhez ar Zent. pages 68, 69, 70. Encyclopédie Marikavel.\npages 68, 69, 70\nKenteliet evel ma oe, e teuas da vezan, en berr amzer, eun den eus ar re zesketan. Da daou vla warn-ugent, e oe grêt avieler, hag e eskob hen c'hargas da rei ar gelennadurez kristen d'ar bobl. Evel an Ebestel, Visant a lakas c'houezen e dâl ha gwad e galon da vagan ar fe an evoa hadet en eneou dre e brezegennou.\nAn amzer-ze a oa eun amzer drist evit ar gristenien. Impalaered Rom o devoa touet diskar, betek an divezan, kement penn kristen a oa war an douar. O c'houarn ar Spagn e oa, en o lec'h, eun den, e hano Dasian, pagan goue, gwriet e ene gant kement si fall a c'hall bezan en korf an den.\nEn em gavet eno, e oent tôlet er prizon elec'h o devoa kalz da c'houzanv gant an naon hag ar yenien. Pa zonjas d'ar gouarner e tleent bezan dija hanter-varo gant an dienez, e lakas o digas dirakan. Chom a reas sebezet o welet o nerz hag o yec'hed.\n- Ma fell d'ac'h, emezan, en em denn beo eus adre ma daouarn, grêt evel ar re-all, kinniget ezans d'hon doueou.\n- Satan, an drouk-spered, eo a ra d'ac'h ober brezel d'imp evel ma ret. Hennez eo ho Toue; mes evidomp-ni, n'hen adorfomp ket; ni a chomo, betek ar maro, ar pez m'omp bet betek hen, servijerien ha testou ar gwir Doue, a vev epad an holl gantvejou hag a ro d'imp nerz da zisprijout ho promeseou hag ho kourdrouzou.\n- Harluet (1) an eskob, emezan d'e dud, hag astennet egile war eur marc'h koat ha torret e izili outan !\nHeuilhet e oe ar gourc'hemen; hag ar merzer ne re van. Diwar ar marc'h koat, Dasian, fuloret, a reas e stlepel war heskennou dir lemm, ' us d'eun tantad tan.\nDispennet e oe e gorf gant ivinou houarn, ha tôlet dornadou holen en e c'houliou da greski al leskadurez. Hag ar merzer ne re van. E zaoulagad laouennik holl a oa troet warzu an nenv.\n- Ne bleg ket c'hoaz, eme Dasian, êt er-mêz anezan e-unan; ober a raio, abred pe zivezat ! Tôlet anezan er prizon enkan, lousan ha dônan zo ! Goloet al leurzi gant podou torret ha gwer bruzunet !\nBourrevien, chomet drek an nor, a welas eur sklerijen dudius o lintran endro d'ezan en dônder e brizon, hag a deuas d'en em deuler en harz e dreid da c'houlenn o fardon. Anzav a rejont, a vouez uhel, ne oa Doue ebet ne-met hini ar gristenien. Pa glevas Dasian an neventi-ze, e oe dare d'ezan bezan mouget gant ar gasoni a yeas ennan :\n- Klaskomp eun hent-all, emezan, ha gwelomp ha dre zousder e plegfomp ar penn-fall-ze !\nLakat a reas ar merzer war eur gwele eus ar re wakan, gant medesined war e dro da louzaoui e c'houliou; mes kerkent ha ma oe grêt d'ezan gourvez warnezan, e ene glan a nijas da lein an nenv.\nDasian, trec'het ha mezek, a reas teuler korf ar merzer er-mêz eus kêr, d'al loened goue da zibri; mes eur vran a deuas d'e ziifenn, hag aneval ebet n'hallas e zispenn.\nPa glevas Dasian ar burzud-all-ze, e kollas e benn hag e reas stlepel ar c'horf don-don er mor bras.\nMes Doue hag a dôl evez war holl eskern an dud, a reas d'ar c'horf binniget dont war an ôd, hag ar gristenien hen sebelias gant enor ha doujanz.\n(1) Harlui, exiler ; harlu, exil.\nNerz-kalon, ar verzerien\nSebezus eo gwelet nerz-kalon ha pasianted ar zent en kreiz poaniou o merzerenti. Penôs o deus gallet an dud-ze, dister da welet, darn aneze, darn-all en barr o yaouankiz:, merc'hed kalz-all, bugale zoken, meur a hini, a oa trawalc'h d'eze lavaret eur ger hag e oant lôsket da vale, penôs o deus gallet an dud-ze chom hep lezel ar ger-ze da gouezan eus o genou ?\nKristenien kantvejou kentan an Iliz a rene eur vue santel, a oa madelezus an eil en kenver egile, a gleve an oferen ken alïes ha bemde, pa c'hallent, hag a gommunie beb oferen a glevent. Kristenien kantvejou kentan an Iliz a oa gwir gristenien, hag eur c'hristen hag a zo eur gwir gristen, n'eus netra, nag en douar, nag en ifern, goest d'e zispartian diouz e Zoue. Ar garante a zo trec'h d'ar maro.\nEn hon amzer, an Iliz a zo gwasket, ken gwasket pe gwasketoc'h evit en he zri-c'hant vla kenlan Evit bezan barrek da vale war hent an enor hag ar zantelez, ar gristenien o deus ezom da zibri alïes ar bara diskennet eus an nenv hag a grenvae o breudeur henan. C'hoant Leon XIII oa gwelet ar gristenien o kommunian bep sul; c'hoant Pi X eo o gwelet o kommunian bemde.\nDre ar Communion, ar c'hristen a lak karanteziou ha c'hoantegeziou Jezuz-Krist da vezan e re.\nDre ar gommunion. ar c'hristen a deu da vezan eun eil Krist. N'hall netra ober droug d'ezan, rak ar garante a zo trec'h d'ar maro.


Kan broadel: La Concorde\n(ha kêr vrasañ) Libreville\n- Prezidant Ali Bongo Ondimba\n- Kentañ-ministr Rose Christiane Ossouka Raponda\n- diouzh Bro C'hall 17 Eost 1960\n- Hollad 267.668 km²\n- istimadur Gouere 2005 1.384.000 ()\n- Stankter 5,2/km² (216vet)\n- Hollad $9,621 miliard (136vet)\n- Keidenn $7.055 (89vet)\n0,633 (krenn) (124)\nLur CFA (XAF)\n- Hañv (Eur hañv) n'eus ket (UTC+1)\nGabon zo ur stad eus Afrika, war aod ar Meurvor Atlantel. En-dro dezhi emañ Ginea ar C'heheder ha Kameroun, en norzh, Republik Kongo, er reter hag er su, ha Pleg-mor Ginea, er c’hornôg.\nLibreville, ur porzh-mor war aod Pleg-mor Ginea, eo kêr-benn ar vro hag un hanter vilion a dud zo o chom enni.\nAr galleg eo ar yezh pennañ ha neuze ar yezh ofisiel nemeti er vro, met komz a reer meur a yezh lec'hel ivez. Kalz a Fanged a gaver e Gabon, ur bobl brudet evit he dañsoù hag hec'h arz dibar (maskloù heverk-bras).\n9 froviñs a ya d'ober framm melestradurel Gabon (pennlec'h etre krommelloù) :\nAdtapet diwar « https://br.wikipedia.org/w/index.php?title=Gabon&oldid=1881487 »\nKemmoù diwezhañ degaset d'ar bajenn-mañ d'an 17 Gou 2020, da 14:39.


Filierenn an energiezh - Kemper Breizh Izel (BR)\nDegemer Embreger en tolpad-kêrioù Filierennoù gwellentez Filierenn an energiezh\nEnergiezhioù er penn a-raok\nBiogaz e purlec’h ar Gornigell\nDiwar tretiñ an dourioù lous e teu fank hag a vez stoket bep ma vezont produet. Da gentañ e vez tevaet ar fank, goude-se e vez lakaet mikro-organegoù (bakteri) enno, dezho da vont da viogaz. Diwar ar biogaz-se e vez produet energiezh da lakaat ar purlec’h da vont en-dro.\nEvit ar mare, ar pezh a vez produet a re a vez devet dre ur flammerenn, met a-raok pell e vo kaset betek rouedad GRDF. Rak divizet he deus Kemper Breizh Izel sevel ul labouradeg da buraat er Gornigell. Ganti e vo gallet tennañ ar CO2. Gant ar metan e vo produet energiezh evit 50 tiegezh.\nUr « c’helc’h frank » eo : an dud a zo o chom er gumuniezh a adtap ar gaz bet produet ganto.\nPrest e vo al labouradeg da vont en-dro a-benn fin 2016. Koustañ a ray 1,2 milion a euroioù PTM.\nVol V, ul labouradeg vetanaat\nEmeur o sevel kreizenn viogaz ar Gelen Vras ha dleout a rafe mont en-dro a-benn fin 2016. Unan eus ar re gentañ e vo e Frañs o produiñ biometan da vezañ kaset en ur rouedad : un energiezh hag a c’haller stokañ, a vez produet dibaouez ha gant sikour barregezhioù ar vro. Degas a ray kalz a vad ha brud vat da Vreizh.\nTretet e vo, gant an unvez, 30 000 tonennad a zanvez organek digant industriezh ar boued e Kemper (etre 40 hag 50 %), digant labourerien-douar Sant-Evarzeg (etre 40 hag 50 %) pe ar re a zo staliet 7,5 km ac’hano d’ar muiañ, ha digant ar strollegezh (5 à 10 % – diwar touzañ al leton, lakaomp).\nAr biometan produet a yay d’ober :\nkement hag ar pezh a vez implijet gant 6 300 a dud\ndiv wech ar pezh a vez impljet gant ar busoù dre c’haz eus Kemper\nRoet e vo ar c’hoazhadoù (an danvez a chom ur wech tretet ar fank ha tennet ar metan) d’al labourerien-douar da zegas temz d’o douaroù. Evel-se e vo espernet 60 tonennad a amonitrat bep bloaz.\nKoustañ a ray 9 M€ sevel al labouradeg (40 % a vo evit paeañ embregerezhioù eus Breizh).\nOber ar cheñchamant energiezh gant Blue Solutions (stroll Bolloré)\nEn Erge-Vras, el labouradeg Blue Solutions, e vez ijinet ha savet batiri litiom evit :\nBluecar, e gwerzh abaoe 2004\nBluebus, 6 metr ha 12 metr dezho, a vez implijet gant kalz rouedadoù treuzdougen boutin, evel e Teurgn, Baiona, Dugelezh Veur Luksembourg, pe c’hoazh evit kas an dud betek Menez-Mikael-ar-Mor\nE-touez an doareoù nevezus-se da vont e kaver ivez bigi tredan hag ar rouedadoù kirri tredan kenlodet e meur a gumun e Frañs (Pariz, Lyon, Bourdel hag ar c’humunioù sko outo) hag e broioù estren.\nRet eo gouzout ez eo Bolloré ar stal industriezh nemeti er bed he deus dibabet paouez gant an teknologiezhioù klasel gant plom ha trenkennoù evit produiñ batirioù hag a ya en-dro gant litiom metal polimer (LMP). En holl ez eus bet lakaet tost da 2 viliard a euroioù en afer ganti.\nSABELLA zo ur stal ijinerezh ha mestroniezh al labourioù war dachenn an energiezhioù mor, dreist-holl ar rodoù-dour. E 2008 e oa bet digoret un hent nevez gant SABELLA pa oa bet staliet « SABELLA D03 », ar rod-dour dindanvor gentañ e Frañs.\nLabourat a ra SABELLA war an energiezhioù e bed ar mor hag ar stêrioù gant obererezhioù ijinerezh, mestroniezh al labourioù ha pourchas teknologiezhioù prest ha tout evit implijout an energiezhioù hidrosinetek.\nGant he skiant-prenet nevezus hag he labourioù evit gwellaat he zeknologiezh emañ SABELLA e-kreiz an neveziñ ha fellout a ra dezhi tennañ gounid eus se evit solutaat he zeknologiezhioù. Un taol kaer e oa bet e penn kentañ miz Du 2015, pa oa bet lakaet ar rod-dour D10 er mor, er Froñveur e-kichen Enez-Eusa, ha luget ouzh ar rouedad.\nAr pazennoù da zont ? Amprouiñ penaos e c’hall an droelldrod produiñ ar muiañ a energiezh ha kas an energiezh-se e rouedad Eusa, amprouiñ an doare ma ya en-dro e-pad ar goañv ha dastum kement a sell ouzh he ferzhioù abalamour d’an testeniekaat teknikel.\nHa war an tu mat ez a red an dour evit stal Kemper. Muioc’h-mui a dud zo dedennet gant teknologiezh SABELLA : d’ar 15 a viz Here e oa bet sinet un emglev e Manila, e Filipinez, evit staliañ a-benn 2018 3 pe 4 mekanik dindanvor en ur strizh-mor, 5 gwech brasoc’h o galloudegezh eget ar rod-dour D10.


Ur pezh kastell hag un delwenn vurzhudus\nUn ehan a bouez, war ribl an Oud, eo Josilin pa vezer war hent an Duged. Liammet eo da vat istor ar gêr gant istor he c'hastell a zo a-us dezhi. Savet eo diouzh ar stumm gotek flammheñvel. Ur skouer dedennus-tre eus an doare a oa da sevel tiez da vare ar Grennamzer hag an Azginivelezh. Savet e oa bet e penn-kentañ an 11vet kantved ha hiziv an deiz ez eo ar familh Roc'han, a zo diskennidi eus ar re o doa lakaet sevel anezhañ, zo o chom ennañ bepred. Kemerit amzer da vont da vale el liorzhoù. Krouet e oant bet gant Achille Duchesne, ur gweledvaour hag en doa labouret e Vaux-le-Vicomte ivez.\nUr fabourz eus ar Grennamzer\nKen kozh hag ar c'hastell eo Karter ar Groez Santel, bet renevezet evel zo dleet e 2006. Savet e oa bet en-dro d'ar chapel vrav, anvet Sainte-Croix ivez. Eno e kaver un toullad tiez kaer o frammoù koad. Eus 1538 eo an hini koshañ anezho\nA-hed an Oud\nLoc'hit eus an ti-skluz evit gweladenniñ ar c'hornad a-hed an Oud. Plijet-kaer e viot gant troiad Traonienn an Oud, balizennet e melen. Ezhomm ho po war-dro teir eur war-droad evit ober 12 kilometr ar valeadenn e-mesk ar glasvez, an ilizoù gotek hag an tiez kozh. Gallout a reer ober an droiad-se war varc'h-houarn ivez.\nDaoust ha gouzout a raec'h ?\nUn delwenn vurzhudus\nHervez an hengoun e vije bet kavet e-barzh ur c'hoad-med, gant ur peizant eus an 9vet kantved, un delwenn eus ar Werc'hez he dije addegaset ar gweled d'e verc'h a oa dall. Buan a-walc'h e teuas ar santual a voe savet da zegas da soñj eus ar burzhud, da lavaret eo ar benniliz Itron-Varia an Drein e Josilin, da vezañ ul lec'h pirc'hirinañ evit an dud klañv. Distrujet e voe delwenn ar Werc'hez e-kerzh an Dispac'h. Graet ez eus bet unan all abaoe da lakaat en he flas.


Ur gêr vihan hag a c’hall bezañ souezhus-bras eo Gazilieg. Plijet e vezer o vale er straedoù bleuniet kaer, koulz abalamour d’an tiez kozh ha da labour an artizaned o deus en em staliet eno. E-pad an hañv e vez dalc’het ar festival luc’hskeudennoù ha neuze e teu talbennoù an tiez da vezañ lec’hioù an diskouezadegoù, pell diouzh ar “c’hlichedoù” !\nAr gened naturel\nE bro Gazilieg ez a ar skiltoù, al lann hag ar stêrioù da gordañ an eil gant egile diouzh ar c’haerañ. E-barzh traonienn c’hlas an Av emañ Gazilieg, ar gêr he steudadoù tiez o stalafioù lugernus. Tapet he deus kalz a lañs a-drugarez da Yves Rocher hag e oberoù. Peogwir e plije ar plant hag an endro dezhañ en doa krouet, hag eñ brudet-kaer e bed ar gwezeladoù, lec’hioù produiñ, ul liorzh-louzawouriezh hag ul leti-spa ekologel nevez zo. War e lerc’h ez eus deuet un tregont bennak a artizaned arz da zigeriñ stalioù-labour er banelloù.\nKutuilh mareoù prizius\nDre ur vambouzeg ez eer betek al Liorzh-louzawouriezh a zo d’an embregerezh Yves Rocher. En arsellva ar plant-se, ouzhpenn 1 100 spesad ennañ, e vez studiet perzhioù al louzeier gant an embregerezh. Digoust eo mont da weladenniñ al lec’h-se evit anaout un toullad sekredoù diwar-benn madoberoù al louzawouriezh !\nUr sell nevez war ar vein\nUr gwir blijadur eo kantren dre ar straedoù, straedoù kerzhet anezho alies. Ma’z it da-heul ho faltazi, sachet marteze gant trouz ur morzhol pe ur rabot, e c’hallot gwelet kizellerien, poderien, krouerien bravigoù, minterien, gwererien… o labourat. E Gazilieg, kêr ar micherioù arz, ez eus artizaned ampart a zo o stalioù a-steudad pa ziskenner war-zu an Av.\nDiskouezet e vez oberennoù all, bras o ment, ouzh talbennoù an tiez da-geñver ar festival luc’hskeudennoù brudet Pobloù hag Endro. Eus miz Mezheven betek Gwengolo e teu ar gumun da vezañ un diskouezadeg dindan an amzer !\nE-touez ar glazadur !\nDiduamantoù zo war ribloù an Av, kement ha gwelet ar vro en un doare disheñvel. Da-heul red an dour e vezer kaset e bourzh herrvigi pe kaiakoù betek lec’hioù naturel. A-hed hentoù ar ganol e tiskoacher glad ar c’hornad liesstumm-se. E lodenn izelañ traonienn an Oud, lakaet da “lec’hienn naturel veur”, e kaver krec’hennoù sonn evel zo dleet evit krapat en Enez-ar-Piged.\nPelec’h bevañ ur mare dibar ?\nSavet eo bet al leti-spa Grav al Lann diouzh reoladoù ekologel. A-us traonienn an Av emañ, gant e stumm diginkl. Ur gwir blijadur digustum eo en em vataat eus ar prederioù a ginniger eno.


Kaozeal:Degemenn - Wikipedia\nN'eo ket ur ger brezhonek: pennad da ziverkañ. Bianchi-Bihan 29 Kzu 2010 da 23:40 (UTC)\nGouel ar C'heloù Mat e brezhoneg. Bianchi-Bihan 29 Kzu 2010 da 23:45 (UTC)\nAr pezh a rit Gouel ar C'heloù mat anezhañ a vez GOUEL MARIA VEURZH e brezhoneg ivez. Met n'eo ket ar gouel eo emaomp o studiañ amañ met degouezh an arc'hael Gabriel a gemenn da Vari e vo-hi mamm da Zoue. Kavet em eus "Anoñiason" e geriadur Favereau evit ar ger relijiel-se. Ur ger brezhonek an hini eo.--Fabriz Coupechoux 29 Kzu 2010 da 23:50 (UTC)\nN'emañ ket ar geriadur-se ganin, met lenn mat: sur out eo Anoñiason? Ha ger-mell ebet dirak anv ur pennad. Gwerc'hez Vari, hep ger-mell. A galon. Bianchi-Bihan 30 Kzu 2010 da 00:17 (UTC)\nN'emañ ar ger Anoñiason e geriadur ebet, nag e hini Favereau (Geriadur ar brezhoneg a-vremañ, 1992) nag er re all. Gouel Maria Veurzh a gaver el lodenn galleg-brezhoneg, Gouel Maria Meurzh hag Anoñsiassion el lodenn brezhoneg-galleg. Gouel Maria-Meurzh a gaver ivez e Geriadur An Here (2001). --90.54.150.61 30 Kzu 2010 da 07:26 (UTC)\nYa, kavet em eus ar ger-se er geriadur en-linenn "Favereau" (http://www.arkaevraz.net/dicobzh/index.php) pa skriver "Annonciation" e galleg (gant an A bras-se). Ur fazi marteze. Forzh penaos, n'eo ket ar gouel a gont amañ met ar ger teologel, relijiel, unan eus ar misterioù joaius a brederier d'al lun ha d'ar sadorn en ur bediñ ar chapeled, da lâret eo unan eus ar misterioù hag a denn da c'hanedigezh ha da vugaleaj Jezuz. N'heller ket adenvel ar pennad-se "Gouel...". Gwir eo e vez lidet ar mister ur wezh ar bloaz edan anv Gouel Maria Meurzh pe Gouel ar C'heloù mes al lid hag al lodenn eus an aviel n'int ket ar memes tra. D'am soñj, gant ar pezh ho peus merzhet, e vefe gwelloc'h adenvel ar pennad-se "Anoñsiassion", al lodenn deus buhez Jezuz lidet en deiz "Gouel Maria Meurzh" an anv anezhañ e brezhoneg. A galon.--Fabriz Coupechoux 30 Kzu 2010 da 09:30 (UTC)\nKeloù Mat, eo ar ger d'am soñj, evel e roumaneg (ro:Buna-Vestire), ha marteze yezhoù all (norvegeg). Un anv anavezet e Breizh, ilizoù pe chapelioù zo d'ar c'heloù mat, e galleg zoken. Bianchi-Bihan 30 Kzu 2010 da 16:07 (UTC)\n"Ar c'hemenn da Vari" a gaver ivez evel anvadur (skrivet "ar hemenn da Vari" amañ). Sklaeroc'h eo eget "Degemenn" e-unan. --Hans Abherve (kaozeal) 7 Mez 2018 da 10:04 (UTC)\n1 Anoñsiasion ha Keloù Mat\n1.1 Anoñsiasion ha Gouel ar C'heloù Mat\nAnoñsiasion ha Keloù Mat[kemmañ ar vammenn]\nAnoñsiasion ha Gouel ar C'heloù Mat[kemmañ ar vammenn]\nNe welan ket mat perak e vefe eus daou bennad, al lid a yaje a-walc'h d'ober ur rann eus ar pennad pennañ, evel ma vez graet evit ar gouelioù all. Gwelloc'h e vo kendeuziñ an daou bennad, ha gant an adkasoù en em gavo an dud.--Trec'hlid mitonet 30 Kzu 2010 da 16:35 (UTC)\nA-du. Ne welan ket perak e vije lakaet Anoñsiasion da anv ar pennad avat, gwir eo n'on ket paotr ar misterioù santel. Bianchi-Bihan 30 Kzu 2010 da 16:43 (UTC)\nN'eo ket grevus ;). Keloù Mat a vez ur ger all evit an Aviel. A-raok lennadenn an Aviel e vez lâret gant ar beleg "Pennad eus ar C'heloù Mat (pe an Aviel santel) hervez...". Anoñsiasion a gavan mat peogwir e vez implijet gant an Iliz diwar al latin.--Fabriz Coupechoux 30 Kzu 2010 da 16:54 (UTC)\nKeloù-mat[kemmañ ar vammenn]\nD'am soñj ez eus daou ster gant ar c'heloù mat se:\na) ganedigezh JK, 25 a viz Kerzu;\nb) ar c'hemenn, pe degemenn, eus ar c'hanedigezh-se, 9 miz rik en a-raok, 25 a viz Meurzh.\nBianchi-Bihan 30 Kzu 2010 da 17:04 (UTC)\nEogeliad[kemmañ ar vammenn]\nBrav e vije gouzout a belec'h e teu an Eogeliad-se: eogel/iad? Anavezet e oa ar ger a-raok Turiav? Bianchi-Bihan 30 Kzu 2010 da 17:04 (UTC)\nAdtapet diwar « https://br.wikipedia.org/w/index.php?title=Kaozeal:Degemenn&oldid=1796903 »\nKemmoù diwezhañ degaset d'ar bajenn-mañ d'an 7 Mez 2018, da 10:06.


Ul lec'hienn Video diouzh ar goulenn reizh da-geñver ar gwir eo BreizhVOD.\nEzhomm 'po deus un urzhiataer ha deus ar rouedad a-benn sellet ouzh ur video.\nDibabit un doare da brenañ :\n- Ar feurm doare "streaming" a-benn sellet ouzh ur video nouspet gwech e-pad 48 eurvezh\n- Ar "pellgargañ" da vat ha da viken a-benn sellet ouzh ur video nouspet gwech ha pa garot. Ur wech pellgarget ho film, kit da welet e-barzh "ho kourc'hemennoù". Chom a raio ho video amañ keit ma ne vo ket pellgarget ganeoc'h.\n- Ar gourc'hemenn DVD moullet diouzh ar goulenn ha kaset dre an ti-post.\n- Ar gourc'hemenn USB a ro an tu deoc'h da gaout ho oberenn war un alc'hwez USB, merket gant logo BreizhVOD\n- Koumanantiñ d'ar sistem BreizhVOD+ a ro ar gwir d'an implijer da lenn un oberenn e memes doare hag ar feurm hag a dalvez keit ha ma pado ar goumanant.\n- Mard eo bet dibabet ganeoc'h feurmiñ ur film (streaming) e rankit klikañ war ar boutonig anvet "cc" ur wech boulc'het lennadenn ar film. Kavout a reot ar boutonig-mañ e traoñ ha war an tu dehoù deus ar fichenn video.\n- Mard eo bet dibabet ar pellgargañ ganeoc'h e vo kinniget deoc'h ivez da bellgargañ fichennoù "srt" ("_fr" evit an istitloù e galleg ha "_bzg" evit ar re e brezhoneg). Implijit neuze ar oellad anvet VLC a-benn sellet ouzh ho film gant an istitlo\n- Evit un DVD eo aesoc'h c'hoazh. Kinniget 'vo deoc'h an dibab istitloù a-raok kregiñ da sellet ouzh ho film.\nPENAOS DIBAB UR VIDEO ?\nMeur a zoare a zo evit kavout ur video : furchit war al lec'hienn (meur a ivinenn a zo evel : tresadennoù-bev, teulfilmoù,...) pe skrivit anv un oberenn war an enklasker kinniget war al lec'hienn pe c'hoazh tremenit dre rakdibaboù BreizhVOD (oberezhioù muiañ gwerzhet, ...).\nSellit ivez ouzh fichenn ur video ha mard oc'h plijet ganti, dibabit anezhi, ha da c'houde dibabit an doare da sellet (feurm, pellgargañ pe DVD) ha kit da welet en ho panerad prenadennoù ar pezh a vo tu deoc'h sellet.


Pajenn:Perrot - Bue ar Zent.djvu/721 - Wikimammenn\nPajenn:Perrot - Bue ar Zent.djvu/721\nkentan, e varvas merzer. Er bla 357, war urz an impalaer Konstans, e relegou a oe douget eus Patras, en Akaï, da Gonstantinopl, ha laket en iliz an Ebestel gant re sant Andre ha sant Timothe.\nKenteliou Sant Lukas\nGrêt d’ar re-all ar pez a garfec’h a ve grêt d’ec’h hoc’h-unan.\nMa n’ho peus karante nemet evit ar re a gar ac’hanoc’h, peseurt mirit ho peus ? Ar bec’herien a ra kement-se.\nMa ne ret vad nemet d’ar re a ra vad d’ec’h, pelec’h eman ho mirit ? Ar bec’herien hen gra ive.\nMa ne roet en prest nemet d’ar re a c’hallo ho tigoll, peseurt mirit ho peus ? Ar bec’herien a ro ive en prest, gant ma vezo rentet d’eze kement ha m’o deus roët.\nC’houi, karet hoc’h enebourien, grêt vad ha roët en prest d’ar re n’oc’h en gortoz a netra digante, hag ho tigoll a vezo bras, hag e vefet gwir vugale an Holl-C’halloudek, a zo mat en kenver an dud dianaoudek hag an dud fall.\nBezet eta trugarezus evel ho Tad a zo trugarezus.\nNa varnet ket ha ne vefet ket barnet ; na gondaonet ket ha ne vefet ket kondaonet ; pardonet hag e vezo pardonet d’ec’h.\nRoët hag e vezo roët d’ec’h ; eur muzul mat, ha stardet, ha gwasket, ha leun-chouk a vezo skuilhet en ho kerc’hen. Ar muzul ho pezo kemeret gant ar re-all a vezo ive kemeret ganec’h.\nAviel Sant Lukas. VI, 31. 38.\nPer a deuas er bed en Alkantara, er Spagn, er bla 1499. E dad a oa gouarner ar gêr-ze hag e vamm a oa ive a ligne uhel. Kristenien eus an dibab oant o-daou, ha Per a lakas o c’henteliou da dalvezout.\nE oa oc’h achui e studi en Alkantara, pa varvas e dad. Neuze e oe kaset da skol Salamank evit studian lezennou an Iliz. Eno e tremenas daou vla, e amzer rannet etre ar beden, ar studi ha servij an hospital.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/721&oldid=141023 »


Triseratops - Wikipedia\nKorf-eskern un triseratops\ner Royal Tyrrell Museum e Drumheller, e Kanada\nIsurzhad : Marginocephalia\nDanisurzhad : Ceratopia\nKerentiad : Ceratopsidae\nIskerentiad : Ceratopsinae\nGenad : Triceratops\nKretase uhel, ~67-65 milion\nAn triseratopsed a oa dinosaored geotdebrerien vras hag a veve e diwezh ar C'hretase, etre 67 ha 65 milion a vloavezhioù kent hon oadvezh. Talvezout a ra o anv kement ha «loen a dri c'horn» (Diwar ar gresianeg tri -/τρι- a dalvez 'tri', ceras/κέρας a dalvez 'korn' ha -ops/ωψ a dalvez 'dremm') . Daou gorn a oa ouzh o zal hag unan berroc'h ouzh o fri. Dougen a raent ouzhpenn ur c'houzougenn askorn ledan a-dreñv d'o c'hlopenn evit gwareziñ o gouzoug hag o divskoaz. Pevarzroadek e oant, warno tres frikorneged divent gant izili pounner. Daoust ma n'eus bet adkavet relegenn glok ebet e soñjer e oa dezho pep a 5 pe 6 tonenn ha betek 9 metrad hirder ha 3 metrad uhelder. Bevañ a raent tamm-pe-damm d'ar memes mare ha d'ar memes lec'h hag an tiranosaored, an ankilosaored hag keratopsidae brudet all, an torosaored.\n2.3 Kerniel ha gouzougenn\nEmañ an triseratopsed en urzhiad an ornithichianed hag en isurzhiad ar marginosephaliaed, a ya d'ober anezhañ an holl zinosaored dezho ur c'houzougenn askorn pe ur glopenn, warni ur glipenn askornek pe bosoù. Anavezout a reer daou spesad triseratopsed :\nDizoloet e oa bet an triseratopsed gant John Bell Hatcher e 1888. E diwezh an XXvet kantved e oa bet kavet un hanterkant klopenn bennak en Amerika an Hanternoz, eskern ivez, met relegenn glok ebet. Badezet e oant gant Othniel Charles Marsh e 1889 (Un nebeud amzer a-raok, e 1887 e-kichen Denver, er C'holorado, en doa kemeret un triseratops evit ur seurt bizon ha lakaet anezhañ Bison alticornis). A-drugarez da greñvder o c'hlopennoù ez eus bet adkavet ur bern pennoù karrekaet o deus roet an tu da studiañ ar c'hemmoù etre ar spesadoù hag etre an hiniennoù. Kavet ez eus bet tammoù relegoù triseratopsed dibaoe er Montana, er Su Dakota, hag er Wyoming en SUA hag er Saskatchewan hag en Alberta, er C'hanada.\nDaoust ma vez diskouezet alies an triseratopsed a-vagadoù, n'eus prouenn ebet o dije bevet e-giz-se. Er c'hontrol da zinosaored all, zo bet adkavet evit lod e lec'hioù ma oa bodet dousennoù pe kantadoù a hiniennoù, n'eus bet kavet betek-henn nemet loened digenvez.\nPounner e oa framm an triseratopsed, dezhe pavioù kreñv gant pemp biz echuet gant karnioù. Abalamour d'o favioù berr ne oant ket gouest d'ober stampoù hir na da c'haloupat. Soñjal a reer e oant gouest da vont d'an tus da 24 km/eur pe war-dro.\nDent[kemmañ | kemmañ ar vammenn]\nBevañ a raent e kompezennoù ha koadoù dezho un hin klouar a-walc'h. Gallout a raent terriñ ha debriñ glazvez kalet-kenañ gant o beg askornek. Ar beg-se a c'halle ivez bezañ implijet evit en em zifenn evel hini ar protoseratopsed. A-dreñv d'o beg e oa steudadoù dent renket evit sizailhañ ar boued. Gant o fenn izel e tebrent plant geotennek ha delioù a valent gant o dent. Emañ an dent Triceratops e-touez ar c'harrekadurioù stankañ e prantad diwezhañ ar C'hretase e kornôg Norzhamerika, ar pezh a laka da soñjal e oa anezho ar geotdebrerien stankañ d'ar mare-se.\nKerniel ha gouzougenn[kemmañ | kemmañ ar vammenn]\nTriseratops, Smithsonian museum of Natural History, Washington D.C.\nUr c'houblad kerniel, dezhe 1 metrad hed, a oa ouzh klopenn an triseratopsed, dreist d'an daoulagad, hag ur c'horn all a oa ouzh o moj, a-us d'ar fronelloù. E stumm ur voul e oa koubladur ar penn hag e poent kempouez eus ar penn emañ. Evel-se e c'halle an triseratopsed treiñ o fenn etrezek an holl tuioù buan hag en un doare resis. Abalamour da se e c'halle ar c'herniel bezañ un arm difenn efedus.\nUr c'houzougenn askorn strizh a-walc'h a oa ivez ouzh lodenn a-dreñv ar glopenn. Toulloù a oa e gouzougennoù ar pep brasañ eus ar spesadoù dinosaored all met gouzougenn an triseratopsed a oa didoull ha solut-kenañ.\nKinniget ez eus bet meur a vartezeadenn evit implij ar c'houzougenn :\nEn em zifenn a-enep ar c'higdebrerien bras, evel an tiranosaored da skouer.\nKehentiñ gant izili all an tropellad.\nEn em gannañ gant an triseratopsed all a geveze evit ar renk en tropellad, ar boued, ar parezed pe an dachenn. Gwirheñvel eo e vije en em gannet ar pared etrezo a-daolioù kerniel daoust ma n'eus prouenn ebet.\nUn doare da zesev ar parezed.\nUn arouez eus ar renk en dije diskouezet pe levezonet renk pep loen e-barzh an tropell\nPourchas ul lec'h evit stagañ kigennoù an divjod\nKreskiñ gorread ar c'horf evit reizhañ e wrez. Gouest e oa ar c'houzougenn da zastum gwrez pe da freskat ar c'horf a-drugarez d'ar gwazhied a rede drezi.\nE 2005 e oa graet un taol arnod evit un teulfilm eus ar BBC, "Ar wirionez diwar-benn al lazher dinosaored", diwar-benn gouzout penaos e c'hallje an triseratoped en em difenn a-enep preizherien vras evel an tiranosaored. Evit gouzout hag eñ e c'hallfe an triseratopsed kargañ a-benn da zinosaored all, evel ma rafe ur frikorneg hiziv an deiz, e oa savet ur glopenn triseratops faos hag e oa bet kaset a-benn un tamm kroc'henn tiranosaor faos, da 24 km/eur. Sankañ a reas kerniel an tal er c'hroc'hen met terriñ a reas ar glopenn abalamour ma ne halle ket ar beg ha korn ar moj treuziñ ar c'hroc'hen. seblantout a ra eta ne oa ket an triseratopsed evit en em zifenn e-giz-se. Pa vezent taget gant preizherien vras e talent outañ war al lec'h moarvat hag e roent taolioù korn pa dostaent a-walc'h outañ\nUr studiadenn savet nevez zo diwar-benn ar glopenn triseratpos bihanañ zo bet kavet, hini ul loen yaouank-kenañ, a ziskouez anat e tiorroe ar c'houzougenn hag ar c'herniel ent yaouank, diwar-goust an diorroadur revel moarvat, ar pezh a ziskouez e oant a-bouez marteze evit ar c'hehenterezh-gwelet hag evit anavezout loened eus ar memes spesad.\nAdtapet diwar « https://br.wikipedia.org/w/index.php?title=Triseratops&oldid=1634860 »


69vet SKOL HAÑV AOZET GANT KEAV\nE-pad an hañv e kinnigo KEAV div sizhunvezh staj, eus an 10 betek ar 16 a viz Gouere, hag eus ar 17 betek an 23 a viz Gouere e Lise ar Stêr Aon, (Lise al Labour-Douar ha Liorzhouriezh), e Kastellin. Distag eo an div sizhun an eil diouzh eben ; bez e c'hell ar stajidi dibab bezañ en unan anezho neme ...\nAr gredenn start hon eus-ni, kerent, hag a labour evit ar brezhoneg er skolioù publik, ne yelo ket war c’horrekaat al lusk zo e Breizh 5 evit adpiaouañ yezh hor bro. Goude hor bodadeg-veur e Naoned, pred kreñv buhez ur gevredigezh ez eo deuet poent emsevel. Kreñv ha gwir eo an diaweladoù diorren ar ...


An tiriadoù o neveziñ evit kreizoù bev er c’hêrioù #4 : an natur e kêr · Région Bretagne\nDegemer > Hor c’heleier > An tiriadoù o neveziñ evit kreizoù bev er c’hêrioù #4 : an natur e kêr\nAn tiriadoù o neveziñ evit kreizoù bev er c’hêrioù #4 : an natur e kêr\n8 Meurzh 2021\nDalc’het e vo nav emgav a-bell, unan bep miz betek miz Mezheven 2021, war « Doareoù nevez en tiriadoù evit kreiz ar c’hêrioù bev » evit en em soñjal war ar mod da gempenn kreiz ar bourkoù hag ar c’hêrioù e Breizh. War-lerc’h an emgav #1 diwar-benn ar c’hêrioù-porzhioù, #2 diwar-benn lañs ar c’henwerzh, #3 diwar-benn ar glad, komzomp eus an emgav #4 diwar-benn plas an natur e kêr.\nPenaos degas an natur e kêr ?\nA-wechoù e weler kreiz ar bourkoù hag ar c’hêrioù evel lec’hioù meinek stank ar savadurioù enno. Penaos lakaat an natur da zont pe da zistreiñ e kêr ? E-kerzh ar 4e emgav eus An Tiriadoù o neveziñ, d’an 10 a viz C’hwevrer, e oa bet kaoz eus ar pezh a zo e dalc’h evit kempenn takadoù glas ha naturel en ur glask gwareziñ liesseurted ar vuhez ha war un dro kinnig takadoù foran evit en em zidual e kêr. Un tamm sell war an traoù gant skouerioù ostilhoù talvoudus ha testenioù fetis diwar-benn oberoù ijinus evit staliañ takadoù naturel pa vez kempennet ar c’hêrioù.\nPeseurt liorzh e kreiz-kêr ? Raktres an danvez liorzhawour·ien·ezed e Merdrigneg\nPeseurt liorzhoù evit kreiz hor bourkoù ha kreiz hor c’hêrioù ? Evit respont d’ar goulenn-se ha kas he raktres da benn evit kreiz he bourk eo bet gouest kumun Merdrigneg (Aodoù-an-Arvor) da ober gant ar perzhioù mat a zo enni : an danvez liorzhawour·ien·ezed a zo er CFA (kreizenn stummañ an deskarded) e Merdrigneg, hag o chemet. Aesaat an traoù evit an dud nammet, hentoù, arrebeuri… : implijet o deus diazezoù pennañ al liorzhaouiñ evit empentañ ul lec’h da vodañ an holl remziadoù tud e kalon kreiz-kêr. E-touez o c’hinnigoù he deus dibabet ar strollegezh ul liorzh digustum a vo kavet meur a dakad disheñvel enni (diskuizhañ, piknikañ, tachenn-c’hoari evit an holl, un takad dizro) e-kreiz plant ha gwez stank.\nAn natur d’ho heñchañ : baleadennoù en natur dre Loudieg\nEno emañ ar roudenn c’hlas a yeer ganti war e bouezig eus kreiz-kêr betek ur park e-maez kêr, en tu all d’an hent-tro. Bez’ ez eus ur fraost industriel lec’h ma vo lezet an natur d’en em staliañ adarre a-raok lakaat un hent-houarn dilaosket da vezañ hentoù dous hag un ti-gar kozh da vezañ ur c’harter nevez. Bez’ ez eus ivez ur c’hoad bihan e-kichen ur c’harter annezioù sokial emeur oc’h adkempenn, hag a yay betek kreiz-kêr e stumm ur wenodenn : e Loudieg (Aodoù-an-Arvor) e vezer o prederiañ da vat evit lezel an natur da gemer he flas en ur “gêr war ar maez” ha reiñ plas d’an dud da vont war droad pe war varc’h-houarn\nPenaos lakaat an dud da gemer perzh : liorzh ar Mil stêr e Brezhiel\nPenaos lakaat an dud da gemer perzh en ur raktres evit kempenn ul liorzh e kêr ? Sed aze an dalc’h a zo e-kreiz al labour a-stroll kaset da benn e Brezhiel (Il-ha-Gwilen). Ur raktres a-stroll, ekologel ha desavadurel, ma’z eo bet lakaet servijoù teknikel an Ti-kêr, an annezidi, ar vugale hag ar c’hevredigezhioù. Diwar se eo savet liorzh ar Mil stêr a zo un takad naturel 5 000 m², kempennet evit hag asambles gant ar vugale gant danvezioù adimplijet. Un doare a-feson da zeskiñ diouzh an endro.\nGwelet ar C’heleier\nAr font Breizh biodiv evit ho raktresoù glas\nBreizh Biodiv, petra eo se ? Ar font postañ glas nevez-krouet ganeomp asambles gant Diazezadur Nicolas Hulot eo : graet eo evit skoazellañ an oberoù evit gwareziñ an endro douget gant ar strollegezhioù hag ar c’hevredigezhioù, abalamour d’ober an treuzkemm ekologel e Breizh. Gant ar benveg-mañ e c’haller sikour ur raktres natur e kêr. Lañset ez eus ur galv kentañ da raktresoù !\nAr rummad « An tiriadoù o neveziñ evit kreizoù bev er c’hêrioù »\nEvit degas nerzh e kreiz ar bourkoù hag ar c’hêrioù hon eus skoazellet tost da 120 raktres kempenn e pep lec’h e Breizh (gant hor c’hevelerien : ar Stad, diazezadur publik ar font ha Bank an tiriadoù) : stag int ouzh ul lusk nevez da gempenn ma vez dalc’het kont eus al lojeiz, ar c’henwerzh, ar monedone, ar sevenadur, an endro, ha lakaet e vez an dud da gemer perzh. Gant 9 emgav a ya d’ober ar rummad « An tiriadoù o neveziñ evit kreizoù bev er c’hêrioù » e vez pedet an holl da ginnig o skiant-prenet hag o ostilhoù talvoudus diwar-benn 9 zem disheñvel, abalamour da ziskouez skouerioù d’ar strollegezhioù a fell dezho adkempenn kreiz o c’hêrioù !\n7 a viz Here – An etrefasoù kêrioù-porzhioù, en Oriant\n13 a viz Du – Kreñvaat nerzh ar c’henwerzh e kreiz hor c’hêrioù\n26 a viz Du – Anaout gwelloc’h glad ur gêr evit kempenn gwelloc’h he c’hreiz\n10 a viz C’hwevrer 2021 – Reiñ muioc’h a blas d’an natur e kreiz-kêr\n11 a viz Meurzh 2021 – Implijout an ostilhoù lezennel evit addegas nerzh e kreiz-kêr\n6 a viz Ebrel 2021 – Evit kreiz-kêr stag ouzh ar vuhez : bevañ a-stroll war un takad, asambles gant an holl\n11 a viz Mae 2021 – Adperc’hennañ hor stêrioù e kreiz-kêr\n29 a viz Mezheven 2021 – Labourat war lec’hioù luziet ha dedennañ penngaserien ha terkourien\n8 a viz Gouere 2021 – Lakaat ar c’hrouiñ war an dachenn sevenadurel da vont war un dro gant diorren kreiz-kêr – Ar rummad emgavioù « An tiriadoù o neveziñ » zo ivez rummad 5 emgav war sujed ar font\nPellgargañ ar programm klok e traoñ ar bajenn


Kaozeal:Theodosius Iañ - Wikipedia\nTheodosius eo e anv latin. Ma vez brezhonekaet, petra e vo ? Me ne welan nemet pe Teodozius, pe Teodoz. Da c'hortoz alioù e lakan e wir anv latin . Bianchi-Bihan (kaozeal) 5 Du 2014 da 18:23 (UTC)\nGresianek eo an anv, θεόδόσιος, eus θεός theόs "doue" + δόσ- pennrann an a-k δόσις dόsis, "road" + lostger tiegezhel -ιος, alese Theόdόsos > Teodosos peogwir n'eus na /th/ nag /ό/ e brezhoneg ; /z/ a c'haller lakaat en dibenn e-lec'h /s/, *Teodosoz, met didalvoud e vefe, ha ne glotfe ket gant Asklepios, da skwer ; Jezuz Nazaret zo (Ἰησοῦς "Iēsoûs" < hebraeg יהושע Yehoshua), met ur fazi eo ar /z/ er c'hreiz e-keñver orin an anv (gw. ivez arabeg عيسى " īsā" evit "Iēsoûs").\nFeiz, marteze n'eo ket ken hir ma gregach ha hini Edgar Disin, met Theόdόsios eo a lennan, ha se zo kaoz, me gred, ma n'emañ ket Sant Ke en Perroz met Theodosius eo e latin, hag e meur a yezh wikipedek all. Bianchi-Bihan (kaozeal) 6 Du 2014 da 03:03 (UTC)\nAdtapet diwar « https://br.wikipedia.org/w/index.php?title=Kaozeal:Theodosius_Iañ&oldid=1599501 »\nKemmoù diwezhañ degaset d'ar bajenn-mañ d'an 6 Du 2014, da 03:03.


Pajenn:Marigo - Abrege eus an Aviel.djvu/163 - Wikimammenn\nPajenn:Marigo - Abrege eus an Aviel.djvu/163\nGouel ar Sacramant.\nEvit Gouel ar Sacramant.\nMeditation voar ar sourci a dleomp da gaout da visita Jesus-Christ e Sacramant an Auter, ha voar ar profit a ellomp da denna eus ar visitou-ze.\nCOnsiderit Jesus-Christ voar an Auter evel ur Roue voar e Drôn evit beza bisitet gant e sugidi ; hac evit receo ar respet hac an enor a so dleet dezàn. Eno eo e teu dre e garantez dreist vusul d’hor guervell oll bras ha bian, evit distribui deomp an tenzor eus e c’hraçou, hac hor c’harga eus e zonæsonou.\nMa ve lavaret deoc’h ema Jesus-Christ er memes furm ma eo bet voar an douar, en ul lec’h benac a-bell, e pehini e ra vad da bep-unan, hac e accord d’an oll quement a c’houlennont, pebes pres, n’ho pe-hu quet da vont d’e velet ? Pebes respet n’ho pe-hu quet evintâ ? Ha c’houi a squisse en e gompaignunez ? Mancout a raec’h-hu da c’houlen digantàn hoc’h ezemou ?\nAdtapet diwar « https://br.wikisource.org/w/index.php?title=Pajenn:Marigo_-_Abrege_eus_an_Aviel.djvu/163&oldid=94555 »\nKemmoù diwezhañ degaset d'ar bajenn-mañ d'an 1 Du 2016, da 17:22.


novembre | 2017 | ur blog eo …\nPublié le 28/11/2017 par Yann-Ber\nSpagnad bihan ha kozh o chaokat e zent en ur gador vrec’h teuc’h.\nBeuzet eo e damskeud ur gambrig a sko war straed Gwirioù Mab-den.\nUzet eo gant e labour mañsoner.\nKlevout a ra e eurvezhioù diwezhañ o vont gant talmig metal an dihuner kozh war ar siminal.\nTec’het en doa Franco, eñ, anveliour, brokus, boulomig yaouank profet e nerzh da gement hini a oa en dienez. Skoazeller ar re diverket gant re emgarout un nebeut kaezhed c’halloudus.\nE zaoulagad du a oa heol flamm.\nTommder ar vignoniezh.\nKavet en doa roudoù kelc’h anveliourion Naoned, an emvodoù er bistro.\nTudenn kevrinus d’ar bugel a c’hoarie war ar straed.\nKement hag ar Rusianed a yafe war al loar.\nHag e oa tu-bennak ur gumuniezh tud brokus eveltañ ?\nDisoursi e c’hoari ar bugel, laouen gant ar pred, gant an dazont a vo kaer.\nHag eñ, den bihan maget e diegezh gant e labour lazh-korf, eñ, uzet gant trevel ar micherour deboner, taget gant an droug kuzhet er simant, skoachet er raz, endalc’het el labour, koll a ra e skevent, e zent, e vuhez, e damskeud kambrig un ti bihan e straed Gwirioù Mab-den.\nWar e lerc’h en deus lezet c’hoarzhadennoù, ur bannig gouloù taolet war hent ar rezid.\nPinvidik omp eus ar pezh n’o deus ket hon mistri gallet laerezh digantañ.


Post labour Ur gwerzhour(ez) lec’hiet er burev\nImplijer Askorn Medical\nKefridi Lec’hiet e Breizh abaoe 2006, testeniekaet ISO 13485, Askorn.bzh a ijin, fard hag a werzh reizhoù surjianerezh. Gwerzhet e vez hor produioù d’an ospitalioù publik ha prevez pe da embregerezhioù ’zo, lec’hiet dreist-holl e Bro-C’hall met ivez en estrenvro. Klask a ra Askorn.bzh, ur gwerzhour(ez) gant un tamm skiant-prenet, stummet war ar werzh gant ul live DUT-BTS d’an nebeutañ. Lec’hiet eo al labour e burev Saozon-Sevigneg e-kichen Roazhon.\nDoare den Lec’hiet e Breizh abaoe 2006, testeniekaet ISO 13485, Askorn.bzh a ijin, fard hag a werzh reizhoù surjianerezh. Gwerzhet e vez hor produioù d’an ospitalioù publik ha prevez pe da embregerezhioù ’zo, lec’hiet dreist-holl e Bro-C’hall met ivez en estrenvro. Klask a ra Askorn.bzh, ur gwerzhour(ez) gant un tamm skiant-prenet, stummet war ar werzh gant ul live DUT-BTS d’an nebeutañ. Lec’hiet eo al labour e burev Saozon-Sevigneg e-kichen Roazhon.\nGopr Hervez skiant prenet\nEvezhiadennoù Ret e vo en em voazañ ouzh geriaoueg ar vezegiezh, bezañ aozet mat, labourat gant metodologiezh ha start, kaout plijadur da vont e darempred gant ar pratikoù, bezañ en e/he aes gant ar pellgomzer, bezañ digor da labourat gant urzhiataerioù. Ret eo mestro\nMont e darempred gant Denez Pichon candidature@askorn.bzh\nFichenn bet kemmet d’an 2019-03-15 08:44:11


Diwar an unanennoù-se ez eus bet termenet unanennoù deveret, evel hini ar ventenn anvet "tizh", a vuzulier e metradoù dre eilenn (m/s). Un anv arbennik zo da lod eus an unanennoù deveret-se, evel an Newton : 1 N = 1 m·kg·s-2.\nEvit an unanennoù deveret a c'hoarvez eus rannad div unanenn e vez liammet an arouezioù gant ur varrenn a-veskell (/) pe neuze e vez graet gant ur mac'her leiel : da skouer e c'heller skrivañ "metr dre eilenn" "m/s", "m s-1" pe "m·s-1" ; arabat eo ober gant ar varrenn a-veskell pa zeu an disoc'h da vezañ amster : da skouer ez eo gwelloc'h kg·m-1·s-2 eget kg/m/s2.\nAdtapet diwar « https://br.wikipedia.org/w/index.php?title=Reizhiad_unanennoù_etrebroadel&oldid=1880418 »\nDernière modification le 3 Gou 2020, à 18:54\nKemmoù diwezhañ degaset d'ar bajenn-mañ d'an 3 Gou 2020, da 18:54.


Constantinus II - Wikipedia\nConstantinus II, pe Flavius Claudius Constantinus Augustus (316-340), a oa un impalaer roman kristen, mab da Gonstantinus Iañ.\nDelwenn da Gonstantinus II, e lein an diri a gas d'ar c'h-Campidoglio, e Roma.\nSolidus' Constantinus II\nRannadur an Impalaeriezh etre ar Gaesared anvet gant o zad Constantinus Iañ : a gornôg da reter, ar broioù dindan Constantinus II, Constans, Dalmatius ha Constantius II. Goude marv Constantinus Iañ (Mae 337), e voe rannidigezh ofisiel an impalaeriezh, betek marv Dalmatius ha rannidigezh e zouaroù etre Constans ha Constantius.\nGanet e oa en C'hwevrer 316 en Arle. Mab henañ Constantinus Iañ ha Fausta, e eil pried, e oa, ha savet er relijion gristen. Daou vreur en doe ivez, Constantius, ganet en 318, ha Constans, ganet en 320 pe 323, ha div c'hoar, Constantina ha Helena.\nAnvet e voe da Caesar en Meurzh 317, da ur bloaz, war un dro gant e hantervreur Crispus, mab Minervina, ha gant Licinianus, mab da Licinius.\nEn 321 e voe trec'h Crispus war ar Franked, ma voe anvet da gonsul goude, hag e vreur Constantinus, pemp bloaz, gantañ.\nE 323, pa oa seizh vloaz, e kemeras perzh er brezel renet gant e dad ouzh ar Sarmated.\nDa zek vloaz, goude marv Crispus, e voe lakaet e penn Galia. Hervez un enskrivadur eus 330 en devoa bet an tirl a Alamannicus, ha sur a-walc'h e oa bet trec'h e jeneraled war an Alamanned.\nPa varvas e dad Constantinus Iañ, e 337, e voe anvet da Gaesar war un dro gant e vreudeur, Constantius II ha Constans, ha rannet e voe an impalaeriezh etre int hag o c'hendirvi, ar Gaesared Dalmatius ha Hannibalianus. Met kenkent ha marvet an tad e krogas e vibien da aozañ lazhañ ar peurrest eus an tiegezh, a voe kaset da benn gant an arme.\nGoude-se en em gavjont o-zri e Pannonia, hag eno, d'an 9 a viz Gwengolo 337, e voe rannet an impalaeriezh etrezo o-zri. Ha Constantinus en doe Galia, Britannia ha Hispania.\nMervel a reas en Ebrel 340.\nAdtapet diwar « https://br.wikipedia.org/w/index.php?title=Constantinus_II&oldid=1962348 »\nKemm diwezhañ d'an 17 C'hwe 2022 da 07:52


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/113 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/113\nAN AVIEL HERVEZ SANT LUCAS.\nO VEZA ma ho deuz kalz a dud en em lakeat da scriva histor an traou c’hoarvezet, hag anavezet mad evit beza gwir en hon touez ; (2) hervez ma’z int bet digasset beteg enomp gant ar re ho deuz ho-unan gwelet anezhe adaleg ar pen-kenta, hag a zo bet ministred ar Ger ; (3) em euz kavet mad ive, goude beza examinet tost an holl draou-ze adaleg ar pen-kenta, scriva anezhe d’id gant reiz, O Theofil, den meurbed mad ; (4) evit ma c’hanavezi ar wirionez divarben an traou a zo bet desket d’id.\n(5) Bez’ e oa en amzer Herodes, roue ar Jude, eur beleg hanvet Zakarias, euz a renk Abia ; he vreg a oa euz a lignez Aaron, hag he hano oa Elizabet. (6) Just e oant ho daou dirag Doue, hag ec’h heullient holl gourc’hemenou hag ordrenansou an Aotrou, en eun doare divlam. (7) N’ho doa ket a vugale, dre ma oa Elizabet heb frouez, hag e oant ho daou avanset en oad.\n(8) Hogen, c’hoarvezoud a reaz en amzer ma rea Zakarias ar garg a veleg dirag Doue, pa oa deuet he dro en he renk, (9) ma tigouezaz dezhan, dre ar zort, hervez ma oa ar c’hiz e-touez ar veleien, mond en templ an Aotrou, evit offr an ezans. (10) Hag ar bobl holl a oa er meaz o pidi, d’ar mare ma oat o tevi an ezans.\n(11) Neuze eun eal euz an Aotrou en em ziskouezaz dezhan, en he za en tu deo euz a aoter an ezans. (12) Ha Zakariaz o velet anezhan, a oe troublet, hag e crogaz ar spount enhan. (13) Mes an eal a lavaraz dezhan : N’az pe ket a aoun, Zakarias ; rag da beden a zo bet selaouet, hag Elizabet, da vreg, a c’hano d’id eur mab, hag e c’halvi he hano Ian. (14) Eur sujet a joa hag a laouenedigez e vezo evidoud, ha kalz en em rejouisso euz he c’hinivelez. (15) Rag braz e vezo dirag an Aotrou ; na evo na gwin nag evach da vezvi e-bed, hag e vezo leun euz ar Spered-Santel, adaleg kov he vam ; (16) convertissa a rai kalz euz a vugale Israel d’an Aotrou ho Doue ; (17) hag e valeo dirazhan en spered ha gant nerz Elias, evit trei calonou an\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/113&oldid=125202 »


Diwan - Audition de Diwan par la mission Castex : de l'intérêt, des interrogations et des inquiétudes\nDegemer > Audition-de-diwan-par-la-mission-castex-de-linteret-des-interrogations-et-des-inquietudes\nDiwan aterset evit ar gefridi Castex : interest, goulennoù ha nec’hamantoù\nEvel raktreset e oa bet dileuridi Diwan aterset gant ar gannaded Yannick Kerlogot ha Christophe Euzet d’ar Merc’her 23 a viz Even.\nMerzet hon eus e kaskont suraat dazont an hentennoù war verr ha krenn dermen met gwall strizh eo an hent evit se.\nPadal, souezhet-tre omp n’en deus ket ministr an Desdadurezh Stad roet an titouroù ret en un daore splann evit kaout evel se un dielfennadur fetis eus hon hentenn. N’o deus ket gellet ar gannaded na studiañ danevelloù ar bennensellerien, en o zouez an hini diwezhañ savet gant an aotrou Bernabé e 2019, na studiañ roadennoù stadegel ha sokial hor skolioù. Kement-mañ a ziskouez soñjoù ministr an Deskadurezh Stad hag a zlefe kentoc’h sikour ar gefridi aozet gant ar c’hentañ Ministr.\nGortoz a raemp un tamm habaskted, siwazh n’eus sin ebet eus se.\nN’eo ket kevratet hor skol e Sant-Ervlan, daoust bezañ goulennet meur a wech an dra-mañ, lizhiri kannad·ed·ezed hag ur vanifestadeg, ne seblant ket ar minister prest da respont d’hor goulenn.\nKudenn evit reiñ ar skodennoù skol : war-lerc’h diviz ar c’huzul vonreizh ez eus bet kaset respontoù negativel d’ar skolioù gant tiez-kêr zo oc’h implij an arguzenn-mañ. Ouzhpenn se, ne lak ket e pleustr prefetioù zo an tredeogiezhioù ret pa emaomp gant an degouezh-mañ. Ar fed bezañ dizoberiant evel se a lak diaes ar skolioù e-keñver an arc’hant, setu efedoù trumm an diviz-mañ.\nRaktres programm evit ar skol-vamm : implijet vez ar ger « yezh » e lec’h « lavar ». Dibabet eo bet se evit kreñvaat anaouedegezh ar galleg nemetken. Mat eo gouzout emañ Alain Bentolila e touez ar re o deus kinniget ar c’hemm-mañ. Hennezh a zisklerie er JDD : « les langues régionales à l’école, un combat inutile et douteux ».\nD’ar poent-se, n’eus nemet reizhañ ar vonreizh a c’hellfe suraat ar soubidigezh er skolioù kevredigezhel kevratet !\nA hent all hon eus eskemmet gant kannaded ar gefridi Castex diwar-benn komzoù ar ministr kentañ da geñver ar goulennoù d’ar gouarnamant a-zivout ar gallusted a vefe roet d’ar strollegezhioù lec’hel reiñ yalc’hadoù postadur. Ar c’homzoù-se a ra anv eus ar c’hudennoù savadurioù a zo diouto ingal er rouedadoù kevredigezhel dre soubidigezh.\nDaoust hag-eñ e vo digoret un hent war muioc’h a frankiz ha muioc’h a zigreizennañ evit a sell ouzh kelenn ar yezhoù rannvro hag evit ar peadra da vezañ lakaet e pleustr ? Hag ar raktres lezenn anvet 4D a c’hellfe bezañ un digarez da vont pelloc’h ganti ?\nGant an degouezh-mañ ha da vare ar choazoù diwezhañ e fell deomp kaout sklaeriadurioù gant an dud war ar renk evit an dilennadeg rannvro ha departamant :\nDaoust hag-eñ e harpint goulenn reizhañ ar vonreizh evit ma vo suraet kelenn ar yezhoù rannvro, ar frankiz pedagogel hag implij ar sinoù diakritek ?\nHa pa vefe ezhomm, daoust hag an dilennidi nevez a c’houlenno bezañ war ar barregezhioù-mañ o enluskañ peadra da zerc’hel ha da ziorren ar c’helenn dre soubidigezh ?\nGerioù-alc'hwez stag : communiqué kevratelañ conseil constitutionnel soubidigezh\nE peseurt stad emaomp ?\nGraet hon eus anaoudegezh gant danevell ar gannaded Christophe Euzet ha Yannick Kerlogot. Gellout a reomp saludiñ al labour a zo bet...\nYannig Audran, krouer skol Diwan Bro Pondi anezhañ, zo aet d’an anaon\nDisoc'hoù Tombola Diwan 2021\nKavout a reoc’h amañ dindan disoc’hoù tombola Diwan 2021.\nRespont an dud war ar renk war-lerc’h hon evezhiadennoù war ar gefridi Castex\nWar-lerc’h bezañ bet Diwan klevet gant izili ar gefridi Castex hon eus embannet hon evezhiadennoù evit goulenn resisadurioù ha...


Apocalipsis 20 CCO - Lajeeˇ co̱o̱ˋ mil ji̱i̱ˋ - Jo̱ - Bible Gateway\nApocalipsis 20 Chinanteco de Comaltepec (CCO)\nLajeeˇ co̱o̱ˋ mil ji̱i̱ˋ\n20 Jo̱ mɨ˜ cangɨ́ˋguɨ lajo̱ —cajíngˈˉ Juan— camánˉn jaangˋguɨ ángel i̱ jajgiáangˋ fɨˊ yʉ́ˈˆ jmɨgüíˋ jo̱ quie̱rˊ joñíˆ quiáˈˉ e fɨˊ lɨ˜ ˈlɨˈˆ fɨˊ lɨ˜ lɨ́ɨˊ tooˋ nʉʉˋ sǿˈˋ, jo̱guɨ se̱ˈrˊ co̱o̱ˋ ñíˆ cadena e féˈˋ. 2 Jo̱ i̱ ángel la caˈñúiñˈˋ i̱ jóˈˋ guiéˉ mogui˜ do i̱ lɨ́ɨngˊ jóˈˋ ˈlɨngˈˆ i̱ nɨngóoˊ seengˋ, jo̱ íbˋ i̱ lɨ́ɨngˊ fii˜ i̱ ˈlɨngˈˆ i̱ siiˋ Satanás, jo̱ caˈñúngˈˋneiñˈ do có̱o̱ˈ˜ ñíˆ cadena lajeeˇ mil ji̱i̱ˋ. 3 Jo̱ fɨˊ dob cabíingˉneiñˈ do e fɨˊ lɨ˜ lɨ́ɨˊ tooˋ nʉʉˋ sǿˈˋ do, jo̱ fɨˊ jo̱b cajnɨiñˈˉ do lajeeˇ co̱o̱ˋ mil ji̱i̱ˋ, jo̱ caté̱e̱rˋ co̱o̱ˋ sello fɨˊ dseˈˋ jnɨ́ˆ e laco̱ˈ joˋ quɨ́ˈˉ jmɨɨ˜ faˈ e nijmɨgǿøngˋguɨiñˈ do dseaˋ jmɨgüíˋ cartɨˊ ningɨ́ngˉ e co̱o̱ˋ mil ji̱i̱ˋ do. Jo̱ mɨ˜ ningɨ́ˋ jo̱, jo̱guɨbaˈ e nɨcuǿøngˋ nileáiñˈˋ do cateáˋ.\n4 Jo̱ mɨ˜ cangɨ́ˋ jo̱, camóˉguɨ́ɨ é̱e̱ˆ lɨ˜ guaˋ jaléngˈˋ dseaˋ i̱ nɨcangɨ́ɨngˋ fɨˊ e quidsirˊ íˈˋ quiáˈˉ dseaˋ jmɨgüíˋ. Jo̱ dob camóˉo cajo̱ ni˜ jaléngˈˋ ˈlɨɨ˜ i̱ nɨcajúngˉ e caquiʉˈˊ dseaˋ moguir˜ uíiˈ˜ e teáaiñˉ teáˋ có̱o̱ˈ˜ e júuˆ e caséeˊ Jesús jo̱guɨ có̱o̱ˈ˜ jaléˈˋ e féˈˋ júuˆ quiáˈˉ Fidiéeˇ. Jo̱ jaléngˈˋ i̱ dseaˋ íˋ jaˋ cajmiféiñˈˊ i̱ jóˈˋ dséeˉ laˈuii˜ do o̱ˈguɨ cajmɨˈgórˋ i̱ diée˜ guóoˈ˜ quiáiñˈˉ do cajo̱ o̱ˈguɨ cacuǿøngˋ yaaiñ˜ faˈ e catáiñˉ lají̱i̱ˈ˜ e li˜ quiáˈˉ i̱ ˈlɨngˈˆ do fɨˊ guiaquíirˊ o̱si fɨˊ guóorˋ é. Jo̱ camóˉo e cají̱bˈˊtu̱ jaléngˈˋ i̱ dseaˋ íˋ caléˈˋ catú̱ˉ, jo̱ røøbˋ caquiʉˈrˊ ta˜ co̱lɨɨng˜ có̱o̱ˈ˜ Dseaˋ Jmáangˉ lajeeˇ co̱o̱ˋ mil ji̱i̱ˋ. 5 Jo̱ dsʉˈ e naguɨb e laˈuii˜ e jí̱ˈˊtu̱ dseaˋ jee˜ jaléngˈˋ ˈlɨɨ˜. Co̱ˈ jaléngˈˋguɨ i̱ ˈlɨɨ˜ i̱ caguiaangˉguɨ do jaˋ cají̱ˈˊtu̱r cartɨˊ mɨ˜ cangɨ́ˋ e co̱o̱ˋ mil ji̱i̱ˋ do. 6 ¡Juguiʉ́ˉjiʉ quiáˈˉ jaléngˈˋ dseaˋ i̱ nitɨ́ngˉ mɨ˜ nitɨ́ˉ íˈˋ e nijí̱ˈˊtu̱ dseaˋ laˈuii˜ jee˜ jaléngˈˋ ˈlɨɨ˜, dsʉco̱ˈ jaléngˈˋ i̱ dseaˋ íbˋ dseángˈˉ dseaˋ quiáˈˉ Fidiéebˇ nɨlɨ́ɨiñˊ! Jo̱ jaˋ eeˋ bíˋ seaˋ quiáˈˉ e ˈmóˉ e catɨ́ˋ tú̱ˉ ya̱ˈˊ faˈ e nitɨ́ngˉguɨ jaléngˈˋ i̱ dseaˋ íˋ, co̱ˈ jaléngˈˋ íˋ niˈuíiñˉ jmidseaˋ quiáˈˉ Fidiéeˇ jo̱guɨ quiáˈˉ Dseaˋ Jmáangˉ, jo̱ co̱lɨɨm˜ niquiʉ́ˈrˉ ta˜ có̱o̱ˈ˜ dseaˋ do lajeeˇ co̱o̱ˋ mil ji̱i̱ˋ.\nMɨ˜ cacá̱ˉ quiáˈˉ fii˜ i̱ ˈlɨngˈˆ dseángˈˉ conguiaˊ\n7 Jo̱ mɨ˜ tɨˊ lɨ˜ casúungˉ e co̱o̱ˋ mil ji̱i̱ˋ do, jo̱b mɨ˜ catɨ́ˋ íˈˋ e nileángˋ i̱ fii˜ i̱ ˈlɨngˈˆ do fɨˊ lɨ˜ sɨjnɨ́ɨiñˇ. 8 Jo̱ jo̱b mɨ˜ tɨˊ lɨ˜ ningɨ́rˉ e nijmɨgǿøiñˋ jaléngˈˋ dseaˋ i̱ seengˋ fɨˊ laˈúngˉ fɨˊ jmɨgüíˋ, jo̱ jaléngˈˋ íbˋ i̱ siiˋ Gog có̱o̱ˈ˜guɨ Magog, jo̱ lajɨɨmˋ íˋ niseáiñˈˊ ie˜ jo̱ e quiáˈˉ nisérˉ ˈniiˋ. Jo̱ dseaˋ ˈleáamˉbingˈ niseángˈˊ e jmɨɨ˜ jo̱ lɨ́ˈˆ laco̱ˈ tíiˊ tóoˈ˜ e néeˊ ˈnɨˈˋ jmɨñíˈˆ.\n9 Jo̱ jaléngˈˋ i̱ dseaˋ íˋ laˈúmˉ fɨˊ ni˜ guóoˈ˜ uǿˉ jmɨgüíˋ niniñˈˉ mɨ˜ nitɨ́ˉ íˈˋ lajo̱, jo̱guɨ cajo̱ lacúngˈˊ lajíingˋ lɨ˜ neáangˊ jaléngˈˋ dseaˋ quiáˈˉ Fidiéeˇ, jo̱guɨ lacúngˈˊ lajíingˋ e fɨɨˋ e lɨ˜ iing˜ Fidiéeˇ. Jo̱ dsʉˈ lajeeˇ jo̱b canaangˋ jiʉ́ˈˋ jɨˋ fɨˊ yʉ́ˈˆ jmɨgüíˋ, jo̱ lajɨɨmˋ i̱ dseaˋ íˋ cacáaiñˉ ie˜ jo̱ dseángˈˉ conguiaˊ. 10 Jo̱guɨ i̱ fii˜ i̱ ˈlɨngˈˆ i̱ cajmɨgǿøngˋ jaléngˈˋ dseaˋ jmɨgüíˋ lamɨ˜ jéengˊguɨ do, fɨˊ dob cabíiñˉ fɨˊ é̱ˈˋ guiéeˊ lɨ˜ cooˋ jɨˋ e téeˈ˜ azufre e joˋ tó̱o̱ˋ jmɨɨ˜ niyʉˈˊ, jo̱guɨ fɨˊ jo̱b cajo̱ lɨ˜ cabíingˉ i̱ jóˈˋ dséeˉ laˈuii˜ do có̱o̱ˈ˜guɨ i̱ jóˈˋ dséeˉ catɨ́ˋ tú̱ˉ do i̱ cajmɨcaang˜ e caféˈˋ cuaiñ˜ quiáˈˉ Fidiéeˇ. Jo̱ fɨˊ jo̱b lɨ˜ nicá̱ˋ jaléngˈˋ íˋ iihuɨ́ɨˊ e uǿøˋ jmɨ́ɨˋ dseángˈˉ carˋ ngongɨ́ɨˋ jmɨɨ˜.\nJial mɨ˜ niˈíngˈˋ iihuɨ́ɨˊ jaléngˈˋ dseaˋ i̱ røøngˋ dseeˉ\n11 Jo̱ mɨ˜ cangɨ́ˋ jo̱ —jíngˈˉ Juan— camóˉo co̱o̱ˋ é̱e̱ˆ e jloˈˆ teeˋ, jo̱ fɨˊ jo̱ guiing˜ i̱ dseaˋ i̱ quidsiˊ íˈˋ. Jo̱ fɨˊ quiniˇ i̱ dseaˋ íˋ camóˉo e dseángˈˉ conguiabˊ caˈíngˉ guóoˈ˜ uǿˉ có̱o̱ˈ˜guɨ yʉ́ˈˆ jmɨgüíˋ, jo̱ joˋ jiéˈˋ lɨ˜ cajnéngˉguɨ jí̱i̱ˈ˜ co̱o̱ˋ. 12 Jo̱guɨ camánˉn lajɨɨngˋ ˈlɨɨ˜ e teáaiñˉ fɨˊ quiniˇ e é̱e̱ˆ do, na i̱ niingˉ jo̱guɨ na i̱ jaˋ niingˉ; jo̱guɨ canabˊ jaléˈˋ jiˋ, jo̱ mɨ˜ cangɨ́ˋ jo̱, jiéˈˋguɨ co̱o̱ˋ jiˋ canaˊ cajo̱, jo̱ e jiˋ jo̱b e lɨ˜ nɨtáangˈ˜ jaléngˈˋ dseaˋ quiáˈˉ Fidiéeˇ. Jo̱ jo̱guɨb mɨ˜ tɨˊ lɨ˜ catɨdsiˊ íˈˋ quiáˈˉ jaléngˈˋ i̱ ˈlɨɨ˜ do lɨ́ˈˆ laco̱ˈ jí̱i̱ˈ˜ e cajméerˋ ie˜ lamɨ˜ seeiñˋ fɨˊ jmɨgüíˋ lɨ́ˈˆ laco̱ˈguɨ jí̱i̱ˈ˜ la féˈˋ e fɨˊ ni˜ jaléˈˋ e jiˋ quiáˈˉ Fidiéeˇ do. 13 Jo̱ camóˉo e cajangˈˊ jmɨñíˈˆ jaléngˈˋ ˈlɨɨ˜ i̱ catɨ́ɨngˉ, jo̱guɨ i̱ fii˜ e lɨ˜ teáangˈ˜ jaléngˈˋ ˈlɨɨ˜ cajamˈˊbre lají̱i̱ˈ˜ i̱ ˈlɨɨ˜ i̱ catɨ́ɨiñˉ cajo̱. Jo̱ lajaangˋ lajaangˋ i̱ dseaˋ íˋ catɨdsiˊ íˈˋ quiáˈrˉ lɨ́ˈˆ laco̱ˈ jí̱i̱ˈ˜ e cajméerˋ ie˜ lamɨ˜ seeiñˋ fɨˊ jmɨgüíˋ. 14 Jo̱guɨb e ˈmóˉ có̱o̱ˈ˜guɨ e fɨˊ lɨ˜ teáangˈ˜ jaléngˈˋ ˈlɨɨ˜ do, fɨˊ dob cabíiñˉ e fɨˊ é̱ˈˋ guiéeˊ fɨˊ lɨ˜ cooˋ jɨˋ e téeˈ˜ azufre e jaˋ tó̱o̱ˋ jmɨɨ˜ niyʉˈˊ. Jo̱ e guiéeˊ do, e jo̱b e guǿngˈˋ ˈmóˉ e catɨ́ˋ tú̱ˉ do. 15 Jo̱ jaléngˈˋ dseaˋ i̱ jaˋ sɨjnéengˉ e fɨˊ ni˜ jiˋ lɨ˜ taang˜ jaléngˈˋ dseaˋ quiáˈˉ Fidiéeˇ, fɨˊ dob bíiñˉ cajo̱ e fɨˊ é̱ˈˋ guiéeˊ e fɨˊ lɨ˜ iʉ˜ jɨˋ e quiéengˋ azufre e jaˋ tó̱o̱ˋ jmɨɨ˜ niyʉˈˊ.


Er c'heleier emberr e klevomp soñj aotroù-maer Dirinon 'lec'h eo bet lakaet un atant war-wel gant ur video a-berzh L214. Kaoz 'zo ganeomp ivez deus digreskiñ al lastez er pretioù-skol.\nMoc'h gwallgaset lakaet war-wel 'barzh ur video\nL214 n'eus skignet ur video nevez, o tagañ un atant a Benn ar Bed. En noz baseet eo bet skignet ar skeudennoù, ma weler gwizi e Dirinon, bac'het 'barzh kaouedoù, ha moc'h bihan marv e harz o mamm. Jacques Guillou, aotroù-maer Dirinon ha bet produer saout, a zo bet spontet o wel' film L214. Ar gevredigezh n'eus embannet sevel klemm.\nDigreskiñ al lastez er pretioù-skol\nNeubeutoc'h a lastez da-heul ar predoù da geñvez sizhunvezh Europat digreskiñ al lastez. War an hent emañ e preti-skol skolaj ha lise Sant Frañsez Lesneven. Ur bodad diorren padus 'zo bet savet gant 160 a dud ennañ. Skolajidi, liseidi dreist-holl, met ivez un toullad kelennerien hag implijidi nann-gelennerien. Ar sizhun-mañ o deus savet ur stal pouezañ ar boued ha na vez ket debret.


Aarschot - Wikipedia\nUr sellwar Aarschot\n50° 59′ 13.99″ N, 4° 50′ 6″ R\nProviñs Brabant Flandrez\nGorread 62,51 km² (2011)\nhep kontoù doubl 29 074 (2014)\nStankter 465 annezad/km²\nMaer André Peeters\nPellgomz 013 - 014 - 016\nAarschot a zo ur gêr hag ur gumun eus Flandrez Belgia, e proviñs Brabant Flandrez.\nBrezel bed kentañ\nD'an 19 a viz Eost 1914, ur vrigadenn ag al Lu belgiat a zalc'has penn ouzh al Lu alaman. Rediet e voe da gilañ ha chom a reas soudarded, gloazet an darn vuiañ anezhe, etre daouarn an Alamaned. Kaset e voent betek ar stêr, el lec'h ma voent fuzuilhet.\nEn Aarschot, ar c'horonal Stenger eus an 8vet Brigadenn Troadegiezh a voe lazhet pa oa war balkoñs an ti-kêr. Kastizet garv e voe kêriz : un toullad tiez a voe devet ha 156 den trevour fuzuilhet, ar maer Tielemans hag e vab 15 vloaz en o zouez.\nEn deiz war-lerc'h e voe rediet ar boblañs da derc'hout diouzh kêr.\n↑ (en) Martyr Cities\nAdtapet diwar « https://br.wikipedia.org/w/index.php?title=Aarschot&oldid=1754369 »\nKemmoù diwezhañ degaset d'ar bajenn-mañ d'an 9 Gou 2017, da 20:32.


Pajenn:Morvan - Kenteliou hag istoriou a skuer vad evit ar Vretoned, 1889.djvu/475 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/475\no devoa c’hoaz avoalc’h ha re da vaga, da zevel ha da argoulaoui.\nPa voa deut an dervez merket ganthan, an Ancou en em gavaz er vered, evel ma en devoa lavaret. Neuze tud kaer a ieas, ne ket a hiniennou, mes oll a vanden, d’he bidi da lezel ar re varo en ho beziou ; ne c’houlennent ken gras digant Doue, rak goude beza sonjet mad, eo’h anavezent ne vije ket eur vad evitho e safje ho zud euz a varo da veo.\n— Anzao a rit eta, eme an ankou, ez eo eur vad, eur blijadur eo a ran deoc’h kentoc’h eget eun drouk pe eur boan pa deuan da ober eun dro en ho touez ! Anzao a rit eta n’oc’h eus ket kement a geus d’ho tud varo evel ma tiskuezit, rak ma o pije, e c’houlenjac’h ho guelet o tistrei. Perag eta kement a gri, a c’hrosmol var va lerc’h ? Perak kement a orbidou pa varf unan euz ho tud ?\nEvit en dro-ma Doue a ro deoc’h ho coulen, mes bezit furoc’h eur vech all.\nAn Ankou a ieas kuit var gementse, hag ar re varo a chomaz er vered. Abaoue, a leverer, tud kær B… a vez didrousoc’h pa gaser ho re varo d’an douar, hag a zoug ho c’hanv siouloc’h.\nEr vro-ma ne vez ket guelet aliez a Ganvalet ; gouscoude eus bet digasset unan bennag avechou da ziskuez. Unan eus ar guechou kenta ma voue guelet eur c’hanval e Breiz-Izel, e tremene dre vourg G… hag oa bodet eur vanden dud var he dro da\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/475&oldid=162733 »\nKemmoù diwezhañ degaset d'ar bajenn-mañ d'an 28 Mae 2020, da 17:55.


Pajenn:Marigo - Buez ar Saent.djvu/199 - Wikimammenn\nPajenn:Marigo - Buez ar Saent.djvu/199\nSant Gregor, Pab.\n3. An nep en deus carantez Doue en e galon a labour evit Doue hac evit broculi e c’hloar ; an nep eta ne ra netra n’en deus quet ur guir garantez.\n4. Beza mad gant ar re vad, na vilit quet cals beza meulet ; mæs beza mad gant ar re pere a so control, a vilit ur meuleudi bras.\n5. Doue a fell dezàn beza pedet alies ha casi contraignet dre an importunite eus an nep e ped.\nAl labour vras en devoa bepret Sant Gregor hac an oll sourciou a guemere var e speret ne virent quet ne voa atau un den interior. Conservi a ree bepret ar speret a zevotion, non pas hebquen en e Oræsonou, mæs c’hoaz e creiz e oll labourou ; mæs peguen neubeut a dra a ra deomp-ni coll an devotion a galon ! peguent neubeut a dra a rent hor speret-ni disonch en hor pedennou memes ! Petra a so caus a guemense ? Allas ! n’hon eus nemeur a garantez evit Doue, hor c’halon n’e d’ê quet distag dious traou ar bed, ne d’ê quet evit Doue e labouromp. Ar remed eta ous an drouc-se eo ober hon labour evit pligeout da Zoue hebquen, ha, petra bennâc e zigouesse goude-ze, en em gountanti eus e volontez santel.\nAn pevarzecvet devez a viz Meurs.\nSANTES BATILD, ROUANES A FRANÇ.\nAdmiromp ar gundu admirabl eus ar Brovidanç divin en andret Santes Batild, merc’h da Berange, Prinç eus an Alsaç. An drouc-lans hac ar maleüriou pere a heul ordinal ar bresel, a reas dezi sortial eus a dy he zad evit clasq he surentez e lec’h-all. Soudardet ar Roue Franç, o veza digouezet gant-hi eu hent, e c’haças da un officer bras hanvet Archambo. Au Officer-mâ, o\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/199&oldid=134300 »


Sindikadoù broadelour skol-veur Korsika – Dispak\nPublished on 19/11/2018 24/08/2020 by Liza Jakez-Vargas\nN’eus nemet ur skol-veur e Korsika, en ur gêr 7000 a dud anvet Corte. E-tro 4000 studier zo enni. Tri sindikad zo evit ar studierien, an holl krouet ha diazezet war an enezenn. Ouzhpenn stourm evit gwirioù diazez ar studierien hag ar studierezed e stourmont ivez evit o enez hag he gwirioù.\nTri sindikad a gaver e skol-veur Corte : an Ghjunventu Paolina (GP), diwar anv dizalc’hour ar vro Pasquale Paoli, ar c’h/Consulta di a Ghjuventu Corsa (CGC) – Bodadeg Yaouankizoù Korsika – hag an Ghjuventu Independentista (GI) – ar Yaouankizoù Dizalc’hour. Alies e vez a-du an tri sindikad war an doare da verañ ar skol-veur pe ar pezh a sell ouzh ar c’h/CROUS da vare an dilennadegoù met selloù disheñvel o deus war ar gevredigezh.\nEmrenerien eo kentoc’h ar GP, pa gaver dizalc’hourien er CGC ha dizalc’hourien «strishoc’h» er GI. En ur mod eo ar sindikadoù-mañ, rakkambr* ar strolladoù politikel a zo en enez. Kizidik hag emskiantek-tre eus ar politikerezh eo an darn vrasañ eus ar studierien ha studierezed war an enez.\nDistag int diouzh ar sindikadoù divlas a gaver er c’hevandir, evel ma vez lavaret eno gant annezidi an enezenn, ha ne heuliont ket o stourmoù. Ne oa bet aozet tra ebet ganto da vare Lezenn al Labour e Korsika e 2016 pe evit Parcoursup er bloavezh-skol tremenet da skouer.\nSkritell e korseg evit dilennadegoù kannaded ar C’hROUS\nDreist pep tra e implijont o yezh, ar c’horseg, en o c’hemennadennoù foran o lakaat anezhi da vezañ dibunet pe skrivet a-raok ar galleg atav. Kemennadennoù unyezhek korseg a embannont ivez evit diskouez birvidigezh ar yezh.\nEstreget war-dro gwirioù ar studierien a reont rak stag int ouzh stourmoù politikel ar vro. Goulennet groñs e vez gant an tri sindikad e vefe graet eus an 8 a viz Kerzu un devezh gouel evit ar studierien hag er gevredigezh peogwir eo o devezh broadel.\nUn devezh gouel e oa er skol-veur met e 2016 e oa bet nullet kemend-all gant ar c’huzul-merañ. Stanket e oa bet-hi neuze gant an Ghjunventu Paolina d’an 8, betek na vefe asantet e 2017 gant kuzul-merañ adlakaat an devezh gouel e plas.\nSkoazellañ a reont ar skolveuridi a harp ar brizonidi bolitikel da zistreiñ d’an enezenn evit tremen o amzer toull-bac’h eno. Ul labour memor a zo graet ganto, o terc’hel soñj eus ar stourmoù kent hag eus an dud o deus stourmet evito, pe e vefent liammet ouzh ar skol-veur pe get.\nBuhezañ ar skol-veur\nNebeut a gevredigezhioù studierien a zo e skol-veur Corte ha dister eo o fouez e gwirionez. Aozet e vez neuze buhez ar studierien hag ar studierezed gant ar sindikadoù pa ne vez ket graet gant ar skol-veur hec’h-unan. Bep bloaz e aoz an tri sindikad ur gouel degemer da vare an distro-skol, pep hini d’e dro, gant strolladoù sonerezh brudet pe vrudetoc’h eus ar vro a gan kanaouennoù stourm pe brogarour anavezet gant an holl, e korseg, anat deoc’h.\nE miz Here pe Du ec’h aoz ar CGC devezhioù ar Mossa, e Corte pa aoz ar GI e miz C’hwevrer ar Scondri Internazionale – Emgavioù Etrebroadel – gant yaouankizoù dispac’hour Europa hag ar bed. E-kerzh an devezhioù-se e aozer divizoù war dazont an enezenn, kudennadurioù* ar vro, ar yezh, ar politikerezh da grouiñ evit mont war-raok o kemer harp ha skiant war ar broioù hag ar broadoù all.\nAr scondri internazionale, a vez aozet gant ar GI bep bloaz e miz C’hwevrer.\nBerzh a ra seurt darvoudoù ken e reont o tiskouez d’ar studierien ha d’ar studierezed kaout ur sell lemm war an traoù a c’hoarvez en-dro dezho. Dre-se e lakaont tud nevez da emezelañ en o sindikad ivez.\nBev-mat eo ar sindikadoù e skol-veur Corte ha kenderc’hel a raint da vezañ e-keit ha ma vo tomm an dud ouzh o bro.\nHag e vo ul lañs sindikadel breton nevez er skolioù-meur par ouzh hini Korsika a-drugarez da Unvaniezh Studierien Breizh ? Ur sin mat eo e vefe outañ evit dazont yaouankiz Breizh atav.\n© Skeudennoù (en urzh) : LJV, Consulta di a Ghjuventú Corsa ha Ghjuventú Independentista\nKudennadurioù : problèmatiques\nRakkambreier : antichambres\nKevredigezh / Sokial, SoñjoùConsulta di a Ghjuventu Corsa, Ghjuventu Independentista, Ghjuventu Paolina, Korsika, Sindikadoù, Skol-veur\nPrevious Previous post: Poent bras eo ober plas d’ar merc’hed er gouelioù breizhek\nNext Next post: « Le grand bal » : dañsal dizehan e-pad 7 devezh hag 8 nozvezh


Journal de Renaud Camus, mardi 10 juin 2014\ncréée le mercredi 11 juin 2014, 16 h 34\nmodifiée le vendredi 13 juin 2014, 22 h 46Mardi 10 juin 2014, minuit dix. J’ai terminé la fabrication en ligne de l’album 2013 du Jour ni l’Heure, et j’en ai ~~~~~~~~~ ~~~~~ ~~~~-~~~~~ ~~~ ~~~~~~~~ ~~~~~~~~~~~, ~~ ~~~~~~ ~~’~~~~~~. ~~~~~~~~ ~~ ~~~~ ~~~ ~~~~~~~ en vente dès ~~~ ~~~~~, ~~~~~ ~~~ “~~~~~~~~~~” ~~~~~~~~~~. ~~~~ ~~~~~~~~~~ ~~~~~~~~~~ ~~~~~~~~ ~~~~~~ ~~~~~~ ~~~~~ ~~~~~~~~~~~~ ~~~~~~~~~~~~ ~~~~~~~ ~~~ ~~~~~~ : ~~~~ ~~~~~~ ~~~~~~~~ ~~~~ ~~~~~~~~~~~~~~ ~~~~ ~~~~~~~~~~~~~ ~~’~~~~~~, ~~~~~ leur exemplaire ne ~~~~~ ~~~ ~~~~~~ ~~~ ~~~~~~~~~, ~~~~~~~ ~~~~~~ ~~~~~~~~~, ~~~ ~~~~~ ~~~~ ~~~ ~~~ ~~~~~ ~~~~ ~~~~~~~ ~~~ ~~~~~~~ ~~~~~~~~~ — ~~~~~~~, ~~~~~ ~~’~~~~~~ ~~~ ~~’~~~~~~ ~~~~~~~~~, ~~’~~~~ élevé à trois ~~~~~~~~~~~~ (~~~ ~~~~~~~, ~~~ ~~~ ~~~~~ plus…).\nJe ~~~~~ ~~ ~~~~~~~~ ~~~~~~~~~ ~~~~~~~ ~~~~ ~~~~~~~ (~~~ ~~~~~~~~), ~~~~ ~~~ ~~~~~~~~~~ ~~~ La ~~~~~~~~~~~~~ ~~~~ prénoms, ~~~~ ~~~~~~~~ ~~~ prendre à peu ~~~~~ ~~~ ~~~~~, ~~~ ~~~~~ ~~~ ~~~~~~ ~~~~~ (~~~~~ ~~~ ~~~~~~~~ ~~~~~ ~~~~ ~~~~~~~~~ ~~~~~ ~~~~~ ~~~~ ~~~~~~). ~~~ ~~’~~~~~ ~~~ ~~~~~~ ~~~ ~~~~~~ ~~~ ~~~~~ ~~~~~~~~~ mille signes, mettons, ~~ ~~~~~~~ ~~~ ~~~~~~~~~ ~~~~ ~~~ ~~~~~ ~~~~~~ ~~~~ ~~’~~~ ~~~~~~~~~ ~~ ~~~ ~~~~~~~~~ ~~~ ~~~~~ ~~ ~~~~~~~ ~~~ ~~’~~~~~~~~~, ~~’~~~~~~ ~~~~~~~~. ~~~~~~ ~~~ ~~’~~~~~~ ~~~~~~, ~~~~~ ce discours, beaucoup resserrer ~~~ ~~~~ ~~’~~~~~~~~~ ~~~~~~ ~~ ~~~~~ (~~~ ~~~~ ~~’~~~ ~~~~~ ~~~~~~~~~ ~~~~ ~~’~~~~~~ ~~~~~, ~~~~~ ~~~ ~~~~~ ~~~~~~~~~ ~~~~~~~~ ~~~~~~~~~~), ~~~ ~~~ ~~’~~~~~~~~~ ~~~~, ~~~ ~~~ ~~~~~~~ de manquer de ~~~~~~~~. ~~~~~~~~ ~~~~~~~~ ~~~ ~~~~~~~ ~~’~~~~~~~~ ~~~ ~~~~~~ ~~~~ ~~ ~~~~~~~~ ~~~ ~~~ ~~~ ~~~~~~~~~ ~~ ~~~ ~~~~~~ ~~~ ~~~~~ que work ~~~ progress, ~~~~~~ ~~~~ ~~~~~ ~~’~~~~~~~ fait avec un ~~~~~~~~ ~~~~~~~, ~~~ ~~~~-~~~, ~~~~~ Les Inhéritiers — ~~~~~~~~~~~~~~, ~~~~, ~~~ ~~~~~~~~ ~~~~~~~~~ ~~~~~~~~~ ~~~ ~~~~~~ ~~~~~ ~~ ~~’~~~~~~~~~~~ ~~’~~~~~~~~~~. ~~~ ~~’~~~~ ~~~~ ~~~~ ~~~~~~~~~ ~~~~~, ~~~ nous allons sans ~~~~~~ ~~~~~~ ~~~~~. ~~~~~ ~~~~~~~~’~~~~ ~~~ ~~’~~~ ~~~~ ~~~ ~~~~~~~~ ~~~~~~~~~ ~~~ ~~~~~~~, ~~~ ~~ ~~~~~~ ~~~~ ~~~ ~~’~~~~~~~ ~~~ ~~~~ ~~~~~~~~~~ ~~~~~~~~~~~~~ ~~~~~ “~~~~~~~~~~ Voltaire”.\nDepuis ~~~~~ jours et mon ~~~~~~~ ~~~ ~~~~~~ ~~~ ~~~~~ ~~~~~~~~~ ~~~~~ ~~’~~~~~~~~ ~~~ ~~’~~~ ~~~~~~~~ ~~~~~~~, ~~~ ~~~ ~~~~~~~, ~~~~ ~~~~~~ ~~~ ~~~~~~~~~ ~~~~~~~~~~~~ ~~~~ ~~~~~~~~~, Allée ~~~~~ ~~~ forêt, ~~~~~~~~~~ dimanche et inspirée ~~~~ ~~~~ ~~~~~~~~~~~~~ ~~~ ~~~~~~~~~ ~~~~~. ~~~ ~~~ ~~~~~ ~~~~ ~~~~~~~~~~, ~~~ ~~~~~, ~~~ ~~~~~~ ~~~~~~~~~ ~~° ~~~, ~~~~~~ ~~~ ~~~~~~, ~~~ ~~~ ~~~~~~ ~~ ~~~ ~~~~~~~, selon mes habitudes, ~~~~ ~~~~~~ ~~~~~~~~ ~~~ ~~~~~ ~~~~~~ ~~~~~~~, ~~~ ~~~~~~ ~~~~ ~~~ mètre.\nJe ~~’~~~~~~~ ~~~~~~ ~~’~~~~~~~ ~~~ ~~~~~~ ~~~~ ~~~~~~~ ~~~~ ~~~~~, ~~~~~~~~~ ~~~~~~~ ~~~~~~~~~. ~~~~~ ~~~ ~~~~~ assez content de ~~~~, ~~~ ~~~ ~~~~ ~~~~~~~~, ~~~~~~~-~~~, ~~~~ ~~~~~~~ ~~~~~~~~~~~~ ~~~~~~~. ~~’~~~ ~~~~~ ~~~~~~~~~ ~~~ ~~~~~~~ ~~~~~~ ~~~~ Vaisseaux brûlés, ~~~~~ ~~~~~~ ~~~~~~~~ ~~ ~~~~~~~~, ~~~~ ~~~ ~~~~~~~ de voir ce ~~~~~~~~~-~~~ ~~~~~~~~~~ ~~~~~~~ ~~~~ ~~~~~. ~~~ ~~~~~~~~~ ~~~~ ~~~ ~~~ ~~~~~~~~~ ~~ ~~~~ ~~~~~~ ~~~~~~~~~~~~~~~~ littéraire, ~~~~~~~ ~~~’~~ ~~~~~ ~~~~ ~~~~~~~ ~~~~ ~~’~~~ ~~~~~~~~~ ~~~~~~~ ~~~~ ~~~~ — non, je ~~~~~~~~~, ~~’~~~~ ~~ ~~~~~~, ~~~~~~~~~~~~~, ~~~~ ~~’~~~ ~~~~~~~ ~~~~~~ ~~~~~~~~ ~~~~ ~~~~~~~~~~~~~ (~~~ ~~~~~~~, ~~~~~~ ~~~~~~~~ ~~’~~~~~~~ vraiment ~~~~~~~~~~~~, ~~~~ Onze ~~~~~~ mineurs). ~~~~~~ (~~~~~ ~~~ ~~~ le regrette pas), ~~ ~~~~~~ ~~~ ~~~~~~-~~~ ~~~~~ ~~~~~ ~~~~ Prénoms, ~~~ ~~~~~~~ ~~~ ~~~~~~~~~~ ~~~~ ~~~ Dictionnaire ~~~~ délicatesses, ~~~~ ~~~~~ ~~~~~~ ~~~ ~~~~~ ~~~~ ~~~~~~~ ~~~~ ~~~~~ ~~~ mes œuvres littéraires, ~~~~ ~~~~~ ~~~ ~~~~ ~~~~~~~~.\nvoir l’entrée du mardi 10 juin 2014 et ses 3 images dans Le Jour ni l’Heure


Morgan (disheñvelout) - Wikipedia\nMorgan zo un anv brezhonek, deuet da vezañ anv-badez e dibenn an XXvet kantved, hag un anv kembraek: e Kembre eo un anv-tiegezh hag a gaver e lec'hanvadurezh ar vro.\n3.1 En Hanternoz Kozh\nMeneget eo an anv e Geriadur ar Gonideg, en embannadur 1850. Hervez an oberour e teu eus mor ha gan (troet gant "race"). Lakaet eo da gevatal gant Pélage. Un anv-paotr eo eta war a seblant, met n'anavezer ket skouerioù resis anezhañ evel anv-badez e Breizh en amzer-se.\nAn anv Mari-Morgan a gaver dindan pluenn Fañch an Uhel en he notennoù-beaj. Adkavet e vo goude e skridoù zo gant Paul Sébillot, ha Per-Jakez Heliaz. Mari Vorgan zo ur romant gant Roparz Hemon ivez.\nMorgen zo un anv roet d'ur vorganez, hervez John Rhys, en e Studies in the Arthurian Legend, e 1891 (Clarendon Press, Oxford, p. 348).\nE dibenn an XXvet kantved, er bloavezhioù 1970, e kroger da gavout an anv-badez gallek Morgane. Seblantout a ra dont eus an doug d'ur meni sevenadur kelt ha krennamzerel, hag eus kelc'hiad romantoù ar Roue Arzhur gant Chrétien de Troyes, savet diwar anv ar Fata Morgana meneget en oberennoù Jafrez Menoe, hag a oa savet diwar mojennoù kembraek an amzer-hont. Un anv-plac'h eo neuze.\nDeveradur[kemmañ | kemmañ ar vammenn]\nDiwar ar ger morgan eo bet savet ar ger morganez, a dalv kement ha morwreg.\nEn Hanternoz Kozh[kemmañ | kemmañ ar vammenn]\nMorcant Bulc, roue brezhon\nAr roue Morgan Mwynfawr, roue brezhon.\nMorgan Tud, en danevell Geraint ac Enid\nMorgan Llwyd (1619 –1659), barzh kembraek\nUn anv-tiegezh eo bremañ dreist-holl, brudet er vro:\nHenry Morgan (1637 - 1688), morlaer .\nWilliam Morgan, troour ar Bibl e kembraeg.\nRhodri Morgan, bet kentañ ministr Kembre\nHelen Morgan (1951-), Miss World 1974\nMorgan, anv brezhonek Morgana, pe Fata Morgana, achantourez, e doareoù brezhonek "mojennoù an Daol Grenn";\nMorgan, Morgane, pe Morgana, anv-badez ;\nKermorgant, anv-lec'h hag anv-tiegezh; marteze diwar morgant, deuet eus ar ger gallek morgue(Daveoù a vank).\nMorgan Amalfitano, melldroader gall\nMorgan Roudaut, luc'hskeudennour gall, breizhat a orin.\nMorgan Parra, rugbier\nMorgan, anv-micher ar c'haner Marco Castoldi.\nMorgan Brittany, anv micher Suzanne Cupito (1951, Los Angeles) , aktourez\nMorgan Freeman (ganet en 1937), aktour.\nAuguste De Morgan (1806 - 1871), jedoniour saoz.\nCharles Langbridge Morgan (1894-1958), skrivagner saoz, a orin kembreat\nMichèle Morgan, anv-micher Simone Roussel (ganet e 1920), aktourez c'hall.\nThomas Hunt Morgan (1866 - 1945), medisin, bet roet Priz Nobel ar Medisinerezh dezhañ.\nJunius Spencer Morgan (1813 - 1890), banker stadunanat, a brestas 250 milion a lurioù gall da Vro-C'hall e-pad Brezel 1870\nJohn Pierpont Morgan (1837 - 1913), mab da Junius Spencer Morgan.\nAn anv Morgan eo a gaver\ne Morgannwg, anv ur rouantelezh hag ur gontelezh kozh;\ne Treforgan (Morganstown e saozneg), karter e Kerdiz, aet d'ober kumun Radur a Threforgan.\nLezennoù De Morgan, e jedoniezh\nUr ouenn kezeg zo anvet Morgan\nAdtapet diwar « https://br.wikipedia.org/w/index.php?title=Morgan_(disheñvelout)&oldid=1950816 »\nKemmoù diwezhañ degaset d'ar bajenn-mañ d'an 15 C'hwe 2022, da 07:34.


Bredual - Wikipedia\n2 219 ann. (2019)\n48° 07′ 28″ Norzh\n1° 51′ 56″ Kornôg / 48.12438559, -1.86549682\nbihanañ 28 m — brasañ 64 m\nBredual a zo ur gumun eus Breizh e kanton Reuz e departamant Il-ha-Gwilen. E-barzh Roazhon Meurgêr emañ.\n8 Tud liammet ouzh ar gumun\nErwan Vallerie ː Montual, XIVvet; Notre-Dame de Montual, 1555\nEn aour e borched iliz en argant loc'hant ouzh beg, mogeriet ha digor en sabel, lennet en glazur ha leinet gant tour iliz al lec'h ivez en argant, mogeriet ha digor en sabel ha toennet en glazur; e vevenn en gul plezhek en argant.\nBredual e oa trev Morzhell.\n30 gwaz ag ar gumun gollas o buhez abalamour d'ar brezel hervez monumant ar re varv, d.le. 5,46% ag ar boblañs hervez an niveradeg bet graet e 1911.\nMervel a reas c'hwec'h den eus ar gumun abalamour d'ar brezel.\nOuzhpenn 107 savadur renablet a zo er barrez met n'eus monumant istorel ebet. Gallout a reomp menegiñ an iliz "Notre-Dame-de-Montual" hag unan eus koshañ ti eus Bro-Roazhon hag a vefe eus 1520.\n1975 1977 Roger Beaulieu PS\n1977 1995 Alfred Trinquart PS\n1995 2001 Robert Beaudrier ?\n2001 2020 Jean-François Bohuon Kleiz diseurt Kelenner\n2020 → bremañ Régine Armand Kleiz diseurt\nE miz Gwengolo 1943 en doa kavet repu an nijer amerikan Georges C. Padgett e ti-feurm Jean Bohuon (tad ar maer e-karg abaoe 2001) ha kuzhet ouzh an Alamaned. Plasenn an ti-kêr a zo bet anvet diouzh e anv.\nRoger Beaulieu a oa maer ha rener skol publik ar gumun. Roet e oa e anv d'ar skol adsavet hag addigoret e 2005 gant ar maer Jean-François Bohuon hag ar c'hannad Philippe Rouault.\n(br) Bredual war lec'hienn Geobreizh\nAdtapet diwar « https://br.wikipedia.org/w/index.php?title=Bredual&oldid=1973355 »


Timbroù Labuan - Wikipedia\nLabuan (pe Pulau Labuan e malayeg, skrivet e jawieg : لابوان) zo anezhañ un tiriad kevreadel eus Malaysia, bet gwechall ur rann eus proviñs ar Sabah. Un enezeg eo, o vezañ un enezenn vras (75 km²) ha c’hwec’h bihanoc’h, e-tal Sabah ha sultanelezh Brunei.\nTimbr al Labuan – 1885\nTimbr Borneo soulgarget\nE 1840 ez eo aloubet an enezenn, didud eo d’ar c’houlz-se, gant ar Saozon. Fellout a ra dezho ober eus Labuan un diazezenn evit brezeliñ a-enep ar vorlaeron, ha diwezhatoc’h, staliañ ur fun etre Singapour ha Hong Kong.\nRoet eo al Labuan d’ar Saozon gant Brunei e 1846. E 1848 e teu da vezañ ez-ofisiel trevadenn ar Rouantelezh-Unanet, a-raok bezañ staget ouzh Borneo an Norzh d’ar 1añ a viz Genver 1890, hag ouzh Tiriadoù ar Strizh-mor (« Strait Settlements » e saozneg) d’an 30 a viz Here 1906. Aloubet eo ar vro gant ar Japaniz etre miz Kerzu 1941 ha miz Even 1945. Staget e vo ouzh Borneo an Norzh d’ar 15 a viz Gouere 1946, hag ouzh Stad Sabah e 1963, anezhi ur rann eus Malaysia.\nE 1864 ez a en-dro ur burev-post e Labuan. Timbroù-post India ha re Hong Kong zo bet graet gante hep na vefe boutin an implij anezho : douetañs zo e vezent degaset diouzh ar c’hevandir gant hiniennoù, ha n’int ket bet lakaet e gwerzh e Labuan. Da Singapour e veze kaset al lizhiri da vezañ dasparzhet pelloc’h.\nAdalek 1867 e vez implijet ez-ofisiel timbroù Tiriadoù ar Strizh-mor e Labuan, a-raok moulañ timbroù a-espres kaer. Tresadenn poltred mil anavezet ar Rouanez Viktoria I zo da arvestiñ ouzh timbroù kentañ Labuan e miz Mae 1879, met dic’hortoz eo an alc’hwez el lizherennegoù arabek ha sinaek a weler e-kichen ar meneg "LABUAN POSTAGE".\nAn diouer a dimbroù a gas ar velestradurezh da voulañ soulgargoù liesseurt, da advoulañ un darn eus an timbroù gant livioù nevez. Tra ma oa engravet an timbroù orin, ar re ziwhezañ (miz Ebrel 1894) zo savet hervez teknik ar maendresourezh.\nAdal miz Mae 1894, tresadennoù Borneo an Norzh zo bet moulet gant livioù liesseurt, gant "LABUAN" engravet pe soulgarget war an timbroù. D’ar 24 a viz Gwengolo 1896 ez eo lakaet e gwerzh un timbr soulgarget "1846 / JUBILEE / 1896" evit lidañ 50vet deiz-ha-bloaz implij timbroù Borneo an Norzh soulgarget.\nAn timbr diwezhañ embannet e 1902 evit al Labuan zo ar meneg LABUAN COLONY warnañ ha diskouez a ra ur gurunnenn. Goude bezañ bet staget ouzh Tiriadoù ar Strizh-mor (“Straits Settlements” e saozneg) e 1906 e paouez Labuan a embann timbroù nevez dindan e anv. Ar restadoù a vo implijet e-pad ur prantad-amzer c’hoazh, un tamm mat anezho o vezañ lakaet e gwerzh evit an dastumerion. N’int ket priziet kêr bremañ neuze.\nTimbroù Tiriadoù ar Strizh-mor (“Straits Settlements”) a vo implijet adal 1906.\nAdtapet diwar « https://br.wikipedia.org/w/index.php?title=Timbroù_Labuan&oldid=1476981 »\nDernière modification le 4 Ebr 2013, à 20:58